Ketiak Selalu Sangat Rasa Gatal Dan Sakit? Awas, Ini Mungkin Gara-Gara Deodoran!

“Aduh,
gatalnya ketiak setiap kali selepas
 pakai deodoran.” Pernahkah anda juga mengalami situasi sama seperti ini? Benarkah jika punca ketiak gatal itu adalah deodoran itu sendiri? Jom baca artikel!

Untuk mendapatkan lebih banyak informasi tentang kesihatan kulit, anda boleh klik
di sini
.

Awas dengan bahan kimia di dalam deodoran!

Deodoran
merupakan salah satu bahan kosmetik
 yang kita semua pakai setiap hari.

Tanpanya, kita mungkin akan rasa kurang selesa, tidak yakin dan was-was dengan
bau badan sendiri
.

Selalunya, sebotol deodoran mengandungi gabungan deodoran dan juga bahan antipeluh (
antiperspirant
).

Sama seperti sabun mandi,
syampu dan juga bahan-bahan kosmetik
 lain, deodoran dan antipeluh juga mengandungi banyak bahan kimia yang mungkin asing bagi kita.

Kadang-kadang, bahan kimia ini boleh jadi punca ketiak gatal.

Cuba periksa
sama ada anda mempunyai alergi
 ataupun tidak dengan bahan yang terkandung dalam deodoran anda.

Ketiak sakit, gatal dan kemerah-merahan

Jika anda alami simptom ini, mungkin ada bahan kimia di dalam deodoran atau antipeluh anda yang menjadi punca ketiak gatal.

Alahan yang disebabkan oleh bahan kimia yang bersentuhan dengan kulit anda dinamakan alahan
dermatitis sentuh atau kontak
 (
contact dermatitis
).

Penyakit ini tidak berjangkit ataupun mengancam nyawa, tetapi akan menyebabkan penghidapnya rasa tidak selesa.

Jika anda rasa
 diri anda mengalami alergi
, cuba periksa kulit di bahagian ketiak anda. Reaksi alergik yang biasa terhadap deodoran ialah:

Kulit jadi kemerahan

Rasa sakit dan pedih

Kulit jadi
berkuping dan naik ruam

Rasa gatal-gatal yang amat sangat

Timbul ketulan pada permukaan ketiak

Kadang-kadang, alergi terhadap deodoran dan antipeluh tidak akan berlaku serta-merta. Anda mungkin mendapat simptom setelah berbulan-bulan
menggunakan deodoran yang sama
.

Selain itu, disebabkan produk yang dijual di pasar raya selalu melalui proses pengubahsuaian dan penambahbaikan, mungkin alergen tersebut baru ditambah ke dalam formulasi.

Sebab itulah produk yang anda sudah pakai lama tiba-tiba sahaja boleh jadi punca ketiak gatal!

Bahan apa yang sebabkan ketiak sakit dan gatal?

Cuba anda baca informasi pada bahagian belakang deodoran anda. Ada banyak bahan kimia dalam senarai yang anda sendiri tidak pasti bukan?

Tetapi, ada beberapa bahan yang anda patut kenal dan berjaga-jaga jika anda
mempunyai alahan terhadap deodoran
.

3 bahan yang selalunya membuatkan kulit anda merengsa ialah
pewangi, aluminium
, dan juga bahan pengawet seperti
paraben
.

1. Pewangi (
parfum
)

Pewangi merupakan bahan yang selalu menjadi punca alergi.

Sebuah kajian yang dijalankan dalam kalangan pesakit ekzema, 1 daripada 4 orang yang mempunyai alergi kepada pewangi mendapat tindak balas
alergi ketika memakai deodoran
.

Namun, keradangan mereka beransur pulih setelah bertukar menggunakan deodoran dan antipeluh yang tidak mempunyai sebarang kandungan pewangi.

2. Aluminium

Aluminium ataupun garam aluminium merupakan bahan yang digunakan secara meluas dalam produk kosmetik.

Dalam deodoran, bahan inilah yang
menyekat anda daripada berpeluh
!

Ada individu yang melaporkan mengalami dermatitis sentuh selepas memakai produk yang mengandungi garam aluminium, namun bilangannya amatlah sedikit.

Bahan ini juga boleh menjadi salah satu daripad punca ketiak gatal!

3. Paraben

Paraben pula ialah bahan yang
 digunakan di dalam kosmetik
 untuk mengelak pertumbuhan kuman, fungi dan yis di dalam deodoran yang menjadi punca ketiak gatal.

Walau bagaimanapun, banyak produk yang telah mengeluarkan paraben daripada formulasi mereka kerana kebimbangan pengguna mengenai paraben yang
mungkin boleh mengakibatkan kanser
.

Tetapi,
American Cancer Society
menafikan bahawa paraben boleh mengakibatkan kanser. Malah, masih tidak ada bukti yang konkrit sehingga ke hari ini yang dapat mengaitkan
paraben dengan risiko kanser
.

Apa anda perlu buat jika ketiak gatal akibat deodoran?

Pertama sekali, basuh ketiak anda dengan air yang mengalir. Rasa gatal dan sakit patut beransur-ansur pulih.

Cuba hilangkan sebanyak
mungkin sisa deodoran yang ada
. Kalau boleh, gunakan sabun yang mempunyai pH yang neutral.

Sapukan krim yang boleh membuatkan
ketiak anda rasa sejuk dan lega
.

Anda juga boleh mengambil ais atau apa-apa bahan yang sejuk dan tekapkan pada ketiak anda untuk kurangkan rasa tidak selesa.

Sebagai langkah terakhir, anda juga boleh cuba produk khusus
deodorant untuk ketiak gatal
di farmasi!


Wahai Lelaki, Ini 7 Punca Air Mani Berwarna Merah Seakan Bercampur Dengan Darah!

Saat
ejakulasi
 menandakan bahawa nafsu syahwat anda telah puas dan keperluan seksual anda telah berjaya dipenuhi. Namun, cuba anda bayangkan air mani suami yang terpancut dari
zakar
 anda berwarna merah seakan darah.  Ngeri dan cemas, bukan?

Apa yang anda perlu tahu mengenai air mani?

Seorang lelaki normal boleh menghasilkan kira-kira 2 hingga 6 ml cecair ini apabila berejakulasi. Sebelum dipancutkan keluar, ia terhasil di testis dan disimpan di epididimis.

Untuk bergerak keluar, cecair ini perlu melalui vas deferens, iaitu sistem saluran ejakulasi yang menuju ke hujung lubang zakar.

Namun, ia akan mengalami kesukaran dan tidak mampu untuk melaluinya secara sendiri. Disebabkan itu, wujud pelbagai cecair yang membantu melancarkan pergerakannya yang datang daripada vesikel mani, kelenjar
prostat
 serta bulbourethral.

Persoalannya, apakah yang wujud di dalam cecair ini?

Apa komposisi utama air mani suami?

Cecair ini sudah pasti mempunyai
sperma
. Akan tetapi, ada beberapa kondisi kesihatan berkaitan sistem reproduktif lelaki yang akan mengakibatkan kekurangan atau ketiadaan sperma.

Berikut merupakan masalah berkenaan sperma yang diperkatakan:

Oligozoospermia – Masalah kuantiti sperma yang rendah

Asthenozoospermia – Masalah mobiliti sperma

Teratozoospermia – Masalah morfologi sperma

Oligoasthenoteratozoospermia – Masalah kuantiti sperma rendah serta gangguan pada mobiliti dan morfologi sperma

Azoospermia – Masalah ketiadaan sperma

Jadi, keberadaan sperma di dalam cecair ini adalah sangat bergantung kepada tahap kesihatan sistem reproduktif  individu itu sendiri.

Ia juga mengandungi asid sitrik, asid amino, potasium, zink, enzim, fruktosa, prostaglandin dan phosphorylcholine.

Apa warna sebenar air mani suami?

Cecair ini secara normalnya mempunyai warna yang terang dan jernih.
Ia mungkin kelihatan berwarna putih, sedikit kuning atau sedikit kelabu.

Namun, ada lelaki yang mengeluarkan air mani berwarna merah seakan bercampur dengan darah. Jadi, apakah punca masalah ini berlaku?

Cecair ini akan mempunyai warna merah seakan darah kerana ia sememangnya bercampur dengan darah. Ia disebabkan oleh satu kondisi yang dikenali sebagai haemotospermia.

Terdapat beberapa punca kondisi ini berlaku kepada sesetengah lelaki, seperti:

#1. Infeksi atau inflamasi

Ini adalah punca utama darah bercampur dengan cecair ini.

Darah pada air mani suami mungkin datangnya dari infeksi atau inflamasi pada kelenjar, tiub, struktur atau saluran yang menghasilkan dan mengalirkan air mani, termasuklah pada:

Kelenjar prostat yang menghasilkan cecair ini

Tiub urethra yang menyalurkan cecair ini

Struktur seminal vesikel yang menambahkan kuantiti cecair ini

Saluran epididimis dan vas deferens yang mengalirkan cecair ini

Kondisi ini juga mungkin berpunca daripada
sexually transmitted disease

(STD
)
 seperti gonorrhea atau klamidia serta pelbagai jangkitan virus dan bakteria yang lain.

#2.

Prosedur perubatan

Darah pada air mani suami adalah perkara yang normal selepas seseorang individu itu baru sahaja menjalani sebarang prosedur perubatan. Antara prosedur perubatan yang boleh menyebabkan kondisi ini berlaku adalah:

Biopsi prostat

Terapi radiasi

Vasektomi

Suntikan untuk merawat masalah
buasir

Rawatan untuk merawat masalah
kencing

#3. Ketumbuhan pada alat sulit

Menurut kajian, lebih daripada 900 pesakit yang mengalami kondisi ini sebenarnya mempunyai ketumbuhan pada kelenjar prostat mereka.

Bukan sahaja tumor atau polip, ketumbuhan ini juga mungkin disebabkan oleh kanser pada buah zakar, pundi kencing serta salur kencing. Jadi, segera berjumpa doktor jika anda juga mempunyai masalah ini.

#4. Kecederaan pada alat sulit

Kecederaan pada organ seks lelaki iaitu zakar juga boleh mendorong kepada kondisi air mani suami bercampur dengan darah berlaku.
Ia berlaku akibat aktiviti seksual yang melampau atau
onani
 secara keterlaluan.

Jadi, sila berjaga-jaga  dengan kehidupan seks anda bersama pasangan, ya?

#5. Berlaku sekatan pada saluran atau organ seks

Setiap saluran atau organ seks yang terdapat dalam sistem pembiakan lelaki boleh tersekat. Ia mungkin berlaku disebabkan oleh masalah BPH (
Benign Prostatic Hyperplasia
) atau dalam bahasa mudahnya masalah pembesaran prostat.

Masalah ini akan mengakibatkan pembuluh darah pecah sekali gus, mengeluarkan darah yang boleh bercampur dengan air mani.

#6. Masalah pada saluran darah

Semua struktur kecil yang terlibat dalam proses ejakulasi, dari prostat sehinggalah ke tiub kecil yang menyalurkan sperma mempunyai saluran darah. Jika berlaku kecederaan pada mana-mana struktur ini, air mani sudah pasti akan bercampur dengan darah.

#7. Masalah perubatan lain

Lebih kurang 15% kes darah dalam cecair ini tidak diketahui punca sebenarnya. Namun, ramai pakar telah menyimpulkan bahawa ia mungkin disebabkan oleh beberapa kondisi kesihatan yang lain seperti:

Leukemia

Tekanan darah tinggi

Penyakit organ hati

Kebanyakan kes sebegini sebenarnya akan hilang dengan sendiri tanpa sebarang rawatan. Namun, ia masih memerlukan pemantauan. Sebaiknya, segera berjumpa doktor jika masalah ini berlaku kepada anda.

Konklusi

Ada beberapa punca air mani berwarna merah seakan bercampur dengan darah. Jadi, segera berjumpa dengan doktor jika anda mengalaminya untuk mengelakkan keadaan menjadi semakin buruk sehingga menjejaskan
hubungan intim
 anda.

Hello Health Group
 tidak menyediakan nasihat perubatan, diagnosis, atau rawatan.


Sukar Nak Lelap? Cuba Teknik Ini Untuk Tidur Lena Dalam Masa 10, 60 & 120 SAAT

Manusia bukan mesin yang boleh sentiasa berfungsi selagi mempunyai bateri, kerana tubuh badan kita memerlukan tempoh masa untuk berehat dengan cara tidur pada waktu malam.

Susah tidur malam isu yang sering dialami oleh individu dewasa. Namun tanpa disedari
masalah tidak cukup tidur
 ini boleh mendatangkan impak bahaya kepada diri.

Susah tidur malam bukan perkara remeh

Bagi individu yang sering berdepan tekanan, sama ada melibatkan tugasan kerja atau peribadi, kurang tidur atau susah untuk melelapkan mata adalah masalah biasa.

Tidak tidur semalaman boleh membuatkan anda berasa lemau. Anda mungkin akan mengalami sakit kepala, berasa tidak selesa dan sukar menumpukan perhatian kepada tugasan harian.

Keletihan dan
tidak cukup tidur
 boleh memberikan banyak kesan buruk kepada diri. Cuma ia jarang sekali menyebabkan kematian. Jadi, ramai yang anggap ia bukan sesuatu yang berbahaya.

Tetapi apabila anda kerap susah tidur malam, ia akan memberikan kesan kepada tahap kesihatan anda dengan cepat. Antaranya:

Masa tindak balas yang lebih perlahan

Perubahan emosi

Risiko lebih tinggi untuk mengalami penyakit fizikal

Memburukkan simptom kesihatan mental

Cara tidur paling pantas untuk tidur malam?

Adakah anda menghabiskan lebih banyak masa untuk cuba tidur berbanding tempoh masa diluangkan untuk tidur? Jika ya, anda tidak keseorangan.

Terlalu memaksa diri untuk tidur juga tidak berguna kerana ia akan menyebabkan
 kitaran kegelisahan
, kegelisahan yang membuat minda kita kekal terjaga.

Apabila fikiran anda bukan dalam mod berehat, badan akan turut sukar untuk lelap.

Namun, usah risau kerana kami telah menyediakan beberapa teknik yang boleh dicuba untuk menukar ‘suis’ minda ke mod tidur.

Cara tidur dalam tempoh masa 10 saat

Cara tidur – The military method

The Military Method
, atau tidur gaya kaedah ketenteraan diperkenalkan oleh Sharon Ackerman yang ditulis di dalam bukunya yang bertajuk
“Relax and Win: Championship Performance.”

Dalam tulisannya, kaedah ini dicipta pertama kali di U.S. Navy Pre-Flight School yang membantu juruterbang tidur sekurang-kurangnya selama 2 minit.

Ia mengambil selama 6 minggu untuk mempraktikkannya, walaupun mereka minum kopi atau ada bunyi kuat yang mengganggu tidur, cara ini masih berhasil.

Ia juga dikatakan berfungsi untuk mereka yang tidur dalam keadaan duduk.

Cara-caranya:

Relakskan bahagian muka. Loggarkan semua otot muka termasuklah bahagian dalam mulut.

Jatuhkan bahu, lepaskan segala ketegangan otot bahu dan jatuhkan tangan ke sisi.

Bernafas dalam keadaan santai dan perlahan.
 Penuhkan udara di dalam dada.

Relakskan otot bawah badan pula. Pastikan paha, betis dan kaki berasa selesa.

Kosongkan minda dalam 10 saat, bayangkan sesuatu yang santai.

Jika anda tidak dapat konsentrasi, cuba katakan pada diri ‘jangan berfikir’ dan ulang selama 10 saat.

Dalam 10 saat, anda pasti akan dapat tidur. Selamat mencuba.

Kaedah ini terbukti secara saintifik adalah berkesan. Jika kaedah ini tidak berfungsi ke atas badan anda, anda perlu belajar bagaimana cara pernafasan kaedah tentera, cara menenangkan minda dan cara membuatkan otot berasa longgar.

Cara tidur malam dalam tempoh masa 60 saat

Teknik pernafasan 4-7-8

Kaedah ini mencampurkan kekuatan meditasi dan visualisasi untuk berkesan terhadap tubuh.

Dimulakan dengan meletakkan lidah di lelangit mulut, di belakang dua gigi depan anda. Tetapkan lidah di situ sepanjang masa dan longgarkan sedikit mulut anda jika perlu.

Bernafas dengan perlahan dan tenang melalui mulut.

Kemudian, tutup mulut anda dan bernafas menggunakan hidung dengan kiraan 4.

Seterusnya,
tahan nafas selama 7 saat, dan lepaskan.

Ulang setiap langkah sampai badan berasa tenang dan terus tidur tanpa memikirkan apa-apa lagi.

Progressive Muscle Relaxation
(PMR)

Relaksasi Otot Progresif juga dikenali sebagai kelonggaran otot mendalam untuk membantu anda bertenang dan berehat.

Pergerakan ini menggalakkan ketenangan di seluruh badan. Ini satu helah yang disyorkan untuk membantu insomnia.

 Sebelum anda lakukan kaedah ini, pastikan anda sudah mencuba teknik pernafasan 4-7-8.

Naikkan kening setinggi mungkin selama 5 saat. Ini untuk mengetatkan otot dahi.

Santaikan seluruh otot anda serta-merta dan biarkan otot berasa longgar. Tahan selama 10 saat.

Senyum secara meluas untuk mewujudkan ketegangan di pipi. Tahan selama 5 saat. Longgarkan.

Diam selama 10 saat.

Julingkan mata anda. Tahan selama 5 saat. Longgarkan.

Dongakkan sedikit kepala menghadap siling.
 Tahan 5 saat. Santai dan biarkan leher tenggelam ke dalam bantal.

Longgarkan badan terus ke bahagian bawah badan. Lakukan dengan perlahan-lahan dan tidak tergesa-gesa.

Biarkan badan anda tenang, dan teruskan tidur tanpa berfikir.

Tidur dalam tempoh masa 120 saat

Cara tidur paksa diri untuk kekal sedar

Juga dikenali sebagai niat paradoks, jika memaksa diri untuk kekal sedar, secara automatik diri akan lebih cepat tidur terutama untuk
mereka yang menghidap insomnia.

Penyelidikan mendapati orang yang mengamalkan niat paradoks, tidur mereka jauh lebih cepat daripada mereka yang tidak lakukan teknik ini.

 Jika anda sering rasa tertekan semasa cuba tidur, kaedah ini mungkin lebih berkesan daripada amalan pernafasan tradisional dan sengaja lelapkan mata.

Cara tidur bayangkan sesuatu yang tenang

Dalam satu kajian pada tahun 2002 dari University of Oxford, para penyelidik mendapati orang yang terlibat dalam ‘gangguan imej’ jauh lebih cepat tidur berbanding mereka yang mempunyai gangguan umum atau tiada arahan dengan betul untuk tidur.


Bengkak di Skrotum

Definisi

Apa itu Bengkak di Skrotum?

Kebengkakan Skrotal adalah disebabkan kantung skrotal menjadi besar. Ia  boleh berlaku akibat kecederaan atau keadaan kesihatan. Ia mungkin disebabkan oleh pengumpulan cecair, keradangan, atau pertumbuhan yang tidak normal dalam skrotum. Skrotum adalah kantung yang mengelilingi buah zakar. Ia adalah tempat di mana penghasilan, penyimpanan dan penghantaran sperma dan hormon seks lelaki.

Apakah kebarangkalian Bengkak di Skrotum?

Kebengkakan skrotal boleh berlaku pada mana-mana umur. Anda boleh meminimumkan kemungkinan mengalami hernia dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Bengkak di Skrotum?

Sebagai tambahan kepada pembesaran kantung skrotal yang kelihatan, anda mungkin mengalami simptom tambahan. Simptom-simptom yang anda alami bergantung kepada punca pembengkakan. Simptom-simptom umum yang mungkin dialami di samping pembengkakan skrotal termasuklah benjolan di dalam testis dan kesakitan pada buah zakar atau skrotum.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan mengenai simptom, sila berjumpa dengan doktor anda.

Bila saya harus berjumpa doktor?

Hubungi doktor anda jika:

Anda mendapati pembengkakan skrotal yang tidak dapat dijelaskan.

Bengkak yang menyakitkan.

Anda mempunyai ketulan testis.

Tubuh setiap orang bertindak dengan cara berbeza. Berbincang dengan doktor anda apa yang terbaik untuk keadaan anda.

Punca

Apakah Punca Bengkak di Skrotum?

Kebengkakan skrotal boleh berlaku kerana banyak sebab. Punca bengkak skrotal mungkin termasuk:

Kecederaan

Kegagalan jantung kongestif

Kanser testis

Kilasan testis

Epididymitis

Hernia

Orchitis

Varicocele

Pembedahan di kawasan kelamin

Faktor-faktor Risiko

Apakah yang meningkatkan risiko saya kepada Bengkak di Skrotum?

Faktor tertentu boleh meningkatkan risiko anda terhadap  bengkak skrotal:

Rasa jangkitan seksual yang disebarkan;

Mempunyai seks yang tidak selamat

Mempunyai hernia inguinal;

Mempunyai orchitis.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Bengkak di Skrotum didiagnosis?

Doktor anda akan melakukan diagnosis melalui pengumpulan maklumat mengenai simptom dan pemeriksaan fizikal scrotum anda. Doktor juga boleh menjalankan ultrasound pada skrotum untuk mengesan keabnormalan.

Bagaimana pesakit Bengkak di Skrotum dirawat?

Pilihan rawatan untuk kebengkakan skrotal bergantung kepada puncanya. Jika jangkitan menyebabkan bengkak, doktor anda akan memberikan antibiotik untuk melawan jangkitan. Jika ini tidak mencukupi untuk melegakan keradangan, doktor anda juga boleh memberikan ubat anti-keradangan.

Ubat-ubatan yang sesuai akan diberikan untuk melegakan simptom dan pembengkakan yang berkaitan dengan penyakit lain. Walau bagaimanapun, pembedahan mungkin diperlukan untuk membetulkan keadaan jika puncanya adalah varicocele, hernia, atau hidrokokel.

Kanser testis mempunyai beberapa pilihan rawatan. Pilihan yang ditawarkan kepada anda bergantung pada tahap kanser, sama ada seperti penyebaran, dan berapa lama ia tidak dapat dikesan. Pilihan rawatan biasanya terdiri daripada kemoterapi, terapi radiasi dan pembedahan (digunakan untuk membuang tisu kanser dan tumor kanser dari kantung skrotal).

Rawatan di rumah: Selain menerima rawatan dari doktor anda, rawatan di rumah mungkin disyorkan, termasuk:

menggunakan ais pada skrotum untuk melegakan bengkak: kaedah rawatan ini biasanya digunakan dalam 24 jam pertama bengkak kelihatan.

mengambil ubat tahan sakit di kedai; tetapi beritahu doktor anda dengan segera jika sakit menjadi semakin teruk

menggunakan mandi sitz (mandi cetek) untuk mengurangkan bengkak

mengelakkan aktiviti berat

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Bengkak di Skrotum?

Gaya hidup dan rawatan di rumah yang berikut mungkin membantu anda menghadapi bengkak skrotal:

memakai alatan sokongan sukan semasa bermain sukan berbahaya

mengekalkan seks yang sihat dan selamat

menggunakan ais di atas skrotum untuk melegakan bengkak

menggunakan mandi sitz (mandi cetek) untuk mengurangkan bengkak

mengelakkan aktiviti berat

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Mengapa Arak Tiruan Boleh Membawa Maut?

Pada tahun 2011, Malaysia dinobatkan di tangga ke-10 dalam pengambilan alkohol global menurut Pertubuhan Kesihatan Sedunia (WHO).  Walaupun pengambilan alkohol rakyat Malaysia berada di paras rendah dengan kadar 1.7 liter setahun, kedatangan pelancong asing berkemungkinan menjelaskan kadar keseluruhan yang sangat tinggi, dengan perbelanjaan hampir 2 billion setahun untuk alkohol.

Selain kesan buruk penyalahgunaan alkohol sedia ada seperti kemalangan jalan raya, keganasan rumah tangga dan penyakit mental, terdapat pula ancaman produk alkohol tiruan yang sangat berbahaya kepada pengguna. Berbeza dengan
penyalahgunaan alkohol yang boleh membawa maut
 disebabkan punca kemalangan dan sebagainya, alkohol atau arak tiruan boleh membawa maut secara langsung.

Apa itu arak tiruan?

Arak tiruan ialah arak yang disuling secara tidak berlesen dan tidak mengikut piawaian yang diisi semula dalam bekas alkohol berjenama asli untuk dijual semula. Disebabkan penghasilan arak tiruan bertujuan untuk menipu pengguna, kebanyakan individu atau sindiket yang terlibat selalunya tergesa-gesa ingin mengaut keuntungan. Oleh itu, pengeluar alkohol palsu ini kebiasaannya tidak mempunyai masa atau peralatan untuk menyuling minuman keras dengan betul.

Minuman alkohol yang dihasilkan dengan betul dibuat dengan etanol – alkohol yang selamat diminum secara sederhana. Tetapi minuman keras palsu dihasilkan menggunakan jenis alkohol yang lebih murah yang boleh memberi kesan buruk kepada kesihatan anda.

Pengganti biasa yang digunakan untuk etanol termasuklah bahan kimia yang digunakan dalam larutan pencuci, pembersih cat kuku, pencuci skrin kereta, serta metanol dan isopropanol yang digunakan dalam
antifreeze
 dan beberapa bahan api. Alkohol ini boleh menghasilkan kesan memabukkan yang sama seperti etanol tetapi turut mempunyai risiko berbahaya.

Kesan pengambilan arak tiruan

Minum alkohol yang mengandungi bahan kimia ini boleh menyebabkan rasa mual dan muntah, sakit perut, pening kepala, pitam, sawan, kulit pucat atau kebiruan dan kesukaran bernafas. Ia juga boleh menyebabkan masalah buah pinggang, masalah saraf atau hati dan juga koma. Metanol, bahan yang digunakan dalam vodka palsu, turut boleh menyebabkan kebutaan  kekal.


Ujian Baru TB Boleh Menyelamatkan Beratus Ribu Kanak-kanak

Tuberkulosis (TB) adalah jangkitan berterusan (kronik) yang disebabkan oleh bakteria. Ia biasanya menjangkiti paru-paru. Tetapi organ-organ lain seperti buah pinggang, tulang belakang, atau otak juga boleh terjejas. TB paling sering tersebar melalui titisan pernafasan atau batuk. Seseorang kanak-kanak boleh dijangkiti bakteria TB dan tidak mempunyai penyakit aktif.

Statistik Kanak-kanak Mempunyai TB

Pertubuhan Kesihatan Dunia (WHO) menganggarkan 1 juta kanak-kanak (<15 tahun) kini menderita TB di seluruh dunia, dan 239,000 orang mati pada setiap tahun. Ini adalah anggaran untuk kanak-kanak negatif HIV.

Kanak-kanak yang mempunyai TB dan yang juga positif HIV apabila mereka mati (iaitu mereka mempunyai jangkitan TB/HIV), dikelaskan di peringkat antarabangsa kerana meninggal dunia akibat HIV.

Kajian pada tahun 2016 menganggarkan bahawa 67 juta kanak-kanak mempunyai potensi TB.

Kira-kira 70 hingga 80% kanak-kanak dengan TB mempunyai penyakit di paru-paru mereka (TB pulmonari). Selebihnya dipengaruhi oleh penyakit TB di bahagian lain tubuhnya (TB pulmonari ekstra) .

Kematian Kanak-kanak Akibat TB

 Kematian kanak-kanak akibat TB boleh dicegah, namun dianggarkan 234,000 kanak-kanak mati akibat TB setiap tahun. Secara global pada tahun 2017, terdapat kira-kira 234,140 kematian daripada TB dalam kalangan kanak-kanak. Berikut anggaran WHO bagi kematian kanak-kanak akibat TB untuk tahun 2017.

Grafik:
tbfacts

Ujian Baru TB Boleh Menyelamatkan Kanak-kanak

Para saintis melancarkan cara pemeriksaan kanak-kanak terhadap tuberkulosis yang revolusioner, yang dikatakan akan menghalang beratus-ratus ribu setiap tahun daripada mendapat penyakit berjangkit paling dahsyat di dunia.

Sebuah pasukan multinasional yang berpusat di Yayasan Tuberkulosis KNCV di The Hague telah membangunkan cara yang mudah untuk menguji sampel najis kanak-kanak di bawah lima tahun.

Penyelidik di Indonesia dan Ethiopia yang bekerjasama dengan yayasan itu menemui cara menguji najis anak-anak dengan cara yang sama, yang bermaksud tidak ada keperluan untuk mereka pergi ke kemudahan kesihatan yang besar.

Kaedah ini boleh dijalankan dalam komuniti terpencil, akan menggantikan amalan semasa, yang merupakan invasif dan biasanya hanya terdapat di hospital-hospital besar.

Ini kerana kanak-kanak berumur bawah lima tahun tidak dapat meludahkan kahak, menyebabkan doktor perlu melakukan prosedur invasif dan menyakitkan yang memerlukan kanak-kanak menginap di hospital.

Pengarah Eksekutif Yayasan Tuberkulosis KNCV,
Kitty van Weezenbeek berkata, p
otensi kaedah ini sangat besar dan bermakna kita mempunyai kaedah yang dapat mendiagnosis TB pada peringkat penjagaan kesihatan yang paling rendah dan membawa pengujian kepada ratusan ribu orang.

Keputusan percubaan telah diumumkan di The Hague pada persidangan global mengenai kesihatan paru-paru. Perunding makmal di KNCV, Petra de Haas memberitahu AFP bahawa ujian boleh menyelamatkan kebanyakan daripada 650 orang kanak-kanak yang mati akibat tuberkulosis setiap hari.

Menurutnya, itu adalah kejayaan sebenar kerana ia boleh dilakukan di makmal kecil. Setiap tahun satu perempat daripada satu juta kanak-kanak mati setiap tahun, sekiranya mereka mendapatkan ujian ini, berkemungkinan boleh menyelamatkan sekurang-kurangnya separuh daripada mereka.

Sebanyak 90% kematian tuberkulosis pada kanak-kanak adalah kes yang tidak dirawat. Penyakit ini dapat disembuhkan dan jarang menyebabkan kematian bayi jika didiagnosis dan dirawat tepat pada waktunya.


Jejaka Jangan Banyak Main Telefon Sebelum Tidur, Risiko TIDAK SUBUR Tinggi

Adakah anda gemar
 menggunakan telefon pintar sebelum tidur?

Sedar atau tidak, pada masa kini, penggunaan gajet elektronik sebelum tidur sudah dianggap sebagai satu ritual.

Jika tidak dibuat, seseorang itu pasti rasa seperti ada yang tidak kena, “macam ada benda terlupa nak buat, tapi apa ya?”.

Demikianlah cabaran yang sering dialami oleh mereka yang cuba untuk ‘berpuasa’ daripada penggunaan gajet elektronik beberapa jam sebelum tidur.

Bagi generasi sekarang terutamanya, telefon pintar merupakan satu keperluan asas yang perlu dimiliki.

Sebagai contoh, di Jepun, kajian pada tahun 2017 oleh Haruka Tamura et al telah menunjukkan 98.6 peratus pelajar memiliki telefon pintar di dalam poket masing-masing.

Lebih daripada separuh golongan ini menggunakan alat tersebut melebihi 2 jam sehari dan kira-kira 10 peratus menggunakannya pada durasi melebihi 5 jam sehari.

Seperti yang anda sedia maklum, kehadiran teknologi sebegini dalam kehidupan manusia bukan sahaja boleh memberikan kebaikan,
malah keburukan dari sudut kesihatan
.

Secara keseluruhannya, pelajar yang menggunakan gajet elektronik tersebut melebihi 5 jam sehari mengalami masalah tidur kronik.

Ia boleh jadi, sama ada mereka sukar untuk tidur (insomnia) atau masa tidur mereka kurang daripada apa yang disarankan pakar (7 hingga 9 jam).

Apa yang lebih membimbangkan adalah penggunaan telefon pintar yang berkait dengan media sosial
boleh meningkatkan risiko kemurungan pengguna.

Ia berbeza dengan mereka yang menggunakan telefon pintar untuk menonton video atau bermain
game
bersama rakan-rakan.

Sudah terang lagi bersuluh, ia boleh mempengaruhi tahap kesihatan seseorang terutamanya bagi mereka yang ingin hidup sihat secara optimum.

Penggunaan peranti elektronik boleh jejaskan kesuburan lelaki

Satu kajian yang telah dibentangkan dalam Persidangan Antarabangsa Virtual SLEEP 2020 menunjukkan dapatan yang signifikan berkaitan dengan isu penggunaan telefon pintar oleh lelaki sebelum tidur.

Menurutnya,
pendedahan terhadap cahaya yang dipancarkan oleh gajet elektronik
 tersebut boleh mempengaruhi kualiti sperma lelaki.

Kesuburan sememangnya satu topik yang sangat sensitif bagi lelaki.

Suatu ketika dahulu, masalah kesuburan kebiasaannya dipikul (ditanggung) oleh wanita.

Wanita yang gagal memberikan cahaya mata dipandang rendah oleh masyarakat berikutan pada waktu tersebut, mereka berpendapat ia adalah peranan penting bagi seorang isteri dalam institusi rumah tangga.

Namun, kemajuan teknologi telah membolehkan kita turut mengesan masalah kesuburan yang dialami oleh kaum Adam.

Oleh sebab ia merupakan satu stigma yang sukar ditangani,
setiap kali pasangan suami isteri mengalami masalah kesuburan
, semestinya isteri yang akan diperiksa terlebih dahulu.

Tanpa disedari, telefon pintar yang boleh memberikan pelbagai jenis kebaikan turut merencatkan keupayaan suami untuk menghasilkan sperma yang berkualiti untuk disenyawakan bersama dengan telur isteri.

Kajian tersebut melibatkan 116 subjek lelaki berusia di antara 21 hingga 59 tahun yang sedang menjalani pemeriksaan kesuburan di Israel.

Setelah maklumat berkaitan dengan demografi, tahap kesihatan dan pendedahan terhadap gajet elektronik dikumpul,
sampel air mani mereka telah diperolehi dan dianalisis
 dalam makmal kajian.

Lelaki yang banyak menggunakan peranti elektronik mempunyai sperma dengan kadar motiliti (pergerakan) yang sangat minimum.

Selain itu, air mani mereka juga mempunyai kadar kepekatan sperma yang rendah.

Subjek yang tidur secukupnya, dengan
kadar penggunaan telefon pintar yang rendah
 mempunyai kepekatan sperma dengan motiliti yang sangat optimum.

Kaitan di antara tidur dengan kesuburan lelaki

Walaupun kajian ini dianggap provokatif, tapi ia tidak mengkaji kesan cahaya telefon pintar secara langsung dengan kualiti sperma lelaki.

Seperti yang anda sedia maklum, apa yang cuba disampaikan oleh pengkaji adalah
 tidur merupakan satu elemen penting terhadap kesuburan lelaki.

Mereka yang banyak menggunakan telefon pintar sebelum tidur boleh merencatkan keupayaan badan untuk menghasilkan hormon melatonin.

Melatonin merupakan sejenis hormon yang dihasilkan oleh otak untuk merangsang keinginan tidur (rasa mengantuk) pada setiap individu.

Ia hanya dirembeskan oleh badan apabila kadar cahaya di sekeliling berkurangan. Oleh sebab itulah kita perlu tutup lampu sebelum tidur.

Oleh sebab
hormon penting dalam penghasilan sperma (testosteron)
 kebanyakannya dirembeskan sewaktu tidur, sudah tentulah mereka yang tidak cukup tidur akan mengalami masalah kesuburan.

Perkara ini tidak hanya diumumkan kepada lelaki semata-mata.

Tahap kesuburan wanita turut dipengaruhi oleh kualiti tidur. Maka mereka yang banyak menggunakan peranti elektronik
berpotensi untuk mengalami masalah ketidaksuburan
.

Masalah tidur kronik dalam wanita sering dikaitkan dengan keupayaan yang rendah untuk merembeskan hormon luteinizing (LH) bagi memulakan proses ovulasi (pengeluaran telur).

Maka, keadaan ini turut boleh mempengaruhi kebolehan sperma untuk bersenyawa dengan ovum bagi menghasilkan zuriat.

Konklusi

Telefon pintar, walaupun banyak bantu kita dalam urusan seharian, perlu dihadkan penggunaannya.

Ia merupakan satu alat yang boleh menyebabkan
kualiti sperma dan tahap penghasilannya rendah
 berikutan masalah tidak cukup tidur yang sering dialami.

Jika anda mempunyai masalah insomnia, pastikan anda mendapatkan bantuan pakar untuk pemeriksaan dan tindakan selanjutnya.


Ada Masalah Kolesterol Tinggi? Ini 5 Penyakit Yang Anda Akan Dapat Kalau Tak Kawal!

Keadaan dan kesan kolesterol tinggi boleh berlaku kepada sesiapa sahaja. Kolesterol adalah sejenis lipid. Ia adalah bahan lilin
(waxy),
 lemak seperti yang dihasilkan oleh hati secara semula jadi. Ia penting untuk pembentukan membran sel, hormon tertentu dan vitamin D.

Kolesterol tidak larut di dalam air. Jadi ia tidak dapat beredar melalui darah anda. Bagi membantu mengangkut kolesterol, hati perlu menghasilkan lipoprotein iaitu partikel yang dihasilkan daripada lemak dan protein.

Dua bentuk utama lipoprotein adalah lipoprotein berketumpatan rendah (LDL) dan lipoprotein berkepadatan tinggi (HDL).

Oleh kerana saluran darah
membina plak
 dari masa ke semasa, bahagian dalam salur darah sempit.

Penyempitan ini boleh menyekat dan akhirnya
menyekat aliran darah dari jantung
 dan organ-organ lain. Apabila aliran darah ke jantung disekat, ia boleh
menyebabkan sakit dada
 atau serangan jantung.

Untuk mendapatkan lebih banyak info tentang Penyakit Jantung, sila dapatkannya
di sini.

Kesan kolesterol tinggi dan keadaan kesihatan

Jika anda sering melakukan
pemeriksaan kesihatan tahunan,
 sudah pasti anda tahu bahawa pemeriksaan kolesterol ini penting dalam menilai tahap kesihatan jantung.

Kesan kolesterol tinggi dalam darah
 telah dikaitkan dengan keadaan kesihatan kardiovaskular seperti
serangan jantung dan strok.
 Tetapi kebanyakan orang tidak menyedari bahawa trombosis adalah istilah perubatan bagi pembentukan bekuan darah yang menjadi punca kepada serangan jantung dan strok.

Tahap kolesterol tinggi adalah faktor risiko utama aterosklerosis, yang dikenali sebagai pengerasan arteri. Keadaan ini adalah pembentukan plak lemak di arteri yang membekalkan darah ke jantung atau otak.

Menurut
American Heart Association
 (AHA), plak adalah gabungan kolesterol, lemak, produk sisa sel, kalsium dan fibrin (yang menyebabkan pembekuan darah). Sebahagian plak lemak yang terus berkembang, ia boleh menyempitkan arteri dan mengehadkan bekalan darah ke organ penting.

Pengurangan bekalan darah ke jantung boleh mengakibatkan angin dan mengurangkan bekalan darah ke kaki (
claudication
).

Risiko Penyakit Akibat Kesan Kolesterol Tinggi

Jika anda mempunyai terlalu banyak kolesterol dalam darah, ia boleh bergabung dengan bahan lain dalam darah untuk membentuk plak. Plak melekat pada dinding arteri anda. Pembentukan plak ini dikenali sebagai aterosklerosis.

Ia boleh menyebabkan penyakit arteri koronari, di mana arteri koronari anda menjadi sempit atau disekat.

1. Kesan kolesterol tinggi – Penyakit jantung koronari

Kesan kolesterol tinggi adalah
penyakit jantung koronari
 (CHD). Tahap kolesterol darah mempunyai banyak kaitan dengan kemungkinan anda mendapat penyakit jantung. Sekiranya tahap kolesterol terlalu tinggi, ia akan membina dinding arteri anda.

Dari masa ke masa, pembentukan ini dikenali sebagai aterosklerosis. Keadaan ini menyebabkan arteri menjadi semakin sempit, dan saluran darah sempit ini mengurangkan aliran darah ke jantung.

 Ini boleh mengakibatkan angina (sakit dada) dari aliran darah yang tidak mencukupi ke jantung, atau kes serangan jantung apabila saluran darah disekat sepenuhnya dan
otot jantung mula mati.

2.
Strok

Strok berlaku apabila saluran darah yang membawa oksigen dan nutrien ke otak  disekat atau pecah. Strok boleh berlaku jika bekalan darah ke otak berkurang.

Apabila
strok berlaku
, sebahagian daripada otak tidak dapat mendapatkan darah dan oksigen yang diperlukan, sehingga ia mula mati.

3. Penyakit arteri periferal

Kesan kolesterol tinggi juga dikaitkan dengan
penyakit arteri periferal
 (PAD), yang merujuk kepada penyakit saluran darah yang berada di luar jantung dan otak.

Dalam PAD, lemak tambahan membina dinding arteri dan mempengaruhi peredaran darah, terutamanya dalam arteri yang mengalir ke betis dan kaki. Arteri buah pinggang juga boleh terjejas.

4. Kencing manis jenis II

Diabetes jenis 2 adalah penyakit lain yang dikaitkan dengan kolesterol tinggi kerana diabetes boleh menjejaskan tahap kolesterol yang berbeza.

Walaupun kawalan gula darah adalah baik,
penghidap diabetes
 cenderung meningkatkan trigliserida, menurunkan lipoprotein berkepekatan tinggi (HDL), dan kadang-kadang meningkatkan lipoprotein berkepekatan rendah (LDL). Ini meningkatkan kemungkinan membina aterosklerosis.

5. Tekanan darah tinggi

Tekanan darah tinggi (hipertensi) dan kolesterol tinggi juga berkait rapat. Apabila arteri menjadi keras dan disempitkan dengan plak kolesterol dan kalsium (aterosklerosis), jantung perlu bekerja lebih keras untuk mengepam darah melaluinya.

Akibatnya,
tekanan darah menjadi tinggi.

Punca menyebabkan kesan kolesterol tinggi

Penyebab utama kolesterol tinggi adalah gaya hidup yang tidak sihat. Ia termasuk:

Amalan pemakanan tidak sihat.
Makan banyak lemak jahat.
 Sejenis lemak tepu, terdapat dalam beberapa jenis daging, produk tenusu, coklat, barang bakar, dan makanan yang digoreng dan diproses. Sejenis lagi adalah lemak trans, iaitu terdapat dalam beberapa makanan yang digoreng dan diproses. Makan lemak ini boleh meningkatkan kolesterol LDL (buruk) anda.

Kurang aktiviti fizikal.
Dengan senaman
, ia membantu mengurangkan kolesterol HDL anda.

Merokok. Ia menurunkan kolesterol HDL, terutama pada wanita. Ia juga meningkatkan kolesterol LDL anda.

Kesan Kolesterol Tinggi: Apa yang Anda Perlu Lakukan?

Mari lihat apa perkara utama anda boleh lakukan untuk menurunkan kadar kolesterol.

1. Berhenti merokok

Asap rokok yang masuk ke dalam badan mampu merosakkan saluran darah, menjadikan ia sempit dan meningkatkan kecenderungan berlaku darah beku. Ia juga membuatkan kadar kolesterol jahat LDL bertambah serta menurunkan bacaan kolesterol baik HDL. Bukan itu sahaja, risiko penyakit seperti
kanser paru-paru juga meningkat.

Berhenti merokok bukanlah mudah lebih-lebih lagi jika dilakukan sendirian. Oleh itu, dapatkan bantuan daripada ahli profesional di pusat-pusat kesihatan.

2. Ambil pemakanan yang sihat

Faktor kolesterol tinggi disebabkan genetik dan keluarga mungkin berada di luar kawalan anda. Namun, apa yang masuk ke dalam perut anda sudah tentu boleh dikawal.

Anda mungkin perlu mempertimbangkan untuk mengurangkan makanan yang tinggi lemak haiwan dan kolesterol seperti:

Daging merah – lembu dan kambing.

Susu lemak penuh.

Organ dalaman – hati, limpa, paru-paru.

Kuning telur serta produk berasaskannya – kek, biskut.

Mentega, keju dan minyak kelapa sawit.

Selain mengurangkan makanan di atas, anda perlu lebihkan makanan seperti:

Buah-buahan dan sayur-sayuran (anda mungkin ingin berubah menjadi vegetarian).

Bijirin oat.

Tauhu.

Kekacang tanpa garam –
pistachio, badam, walnut, gajus.

Baca juga:

Bagaimana Nak Tahu Tekanan Darah Rendah Atau Tinggi? Ada Beza Ikut Umur & Jantina!

Nak Kurangkan Tekanan Darah? Lakukan 10 Perubahan Ini Untuk Elak Hipertensi!

3. Senaman dan aktiviti fizikal

Secara mudah, senaman dan aktiviti fizikal membantu meningkatkan kadar kolesterol baik HDL serta mengurangkan kadar kolesterol jahat LDL. HDL berperanan membersihkan tubuh anda daripada kolesterol bahaya serta menyelenggara kerosakan yang ada pada saluran darah.

Tambahan pula, ia datang dengan banyak manfaat lain seperti
mengurangkan stres
 serta merendahkan risiko diabetes dan penyakit jantung.

4. Kurangkan berat badan bagi elak kesan kolesterol tinggi

Kolesterol tinggi tidak semestinya berlaku bersama berat badan berlebihan. Ada juga mereka yang mempunyai berat badan normal tetapi mengandungi kadar kolesterol yang tinggi.

Jika berat badan anda berlebihan, menurunkannya adalah langkah yang bijak dan penting. Lemak di dalam badan adalah satu komponen yang aktif secara metabolik, iaitu ia boleh mengganggu proses metabolisme seperti mengurangkan kesan insulin ke atas sel dan merembeskan faktor-faktor yang meningkatkan risiko kepada
penyakit kardiovaskular.

Langkah terakhir jika anda tidak mampu mengawal atau menurunkan kadar kolesterol adalah sebaiknya berjumpa dengan doktor.


Tak 'Ngam' Dengan Ubat? Ada Cara Lain Buat Lelaki Mati Pucuk! Cuba SUNTIKAN ZAKAR!

Mati pucuk, atau disfungsi ereksi (ED) adalah kondisi yang membuatkan lelaki mengalami kesukaran
mendapatkan atau mengekalkan ereksi yang cukup lama
 untuk bersenggama. Dalam banyak-banyak rawatan yang ditawarkan, suntikan zakar telah meraih perhatian!

Suntikan untuk mati pucuk merupakan sejenis rawatan alternatif yang berkesan bagi individu yang tidak boleh menggunakan ubat-ubatan ED lain.

Bukan itu sahaja, ia dikhabarkan dapat bantu mereka yang menderita ED pada tahap kronik, dek kerana kondisi kesihatan yang telah dimiliki, seperti diabetes atau tekanan darah tinggi.

Jom kenali penawar alternatif mati pucuk, iaitu suntikan zakar dengan lebih lanjut!

Untuk mendapatkan lebih banyak info tentang Kesihatan Lelaki, sila dapatkannya
di sini.

Suntikan zakar untuk mengubati ED

Para doktor cenderung untuk mempreskripsikan 3 jenis ubat suntikan mati pucuk yang utama, merangkumi:

Papaverine

Phentolamine

Alprostadil (prostaglandin E1)

Majoriti penderita memulakan terapi mereka dengan Trimix, yang merupakan campuran
alprostadil, phentolamine
, dan
papaverine
.

Ubat suntikan jenis lain turut merangkumi elemen di atas, yang juga tersedia dalam bentuk tunggal mahupun kombinasi.

Tapi, bagaimana suntikan zakar berfungsi?

Untuk pengetahuan pembaca, rawatan ini berfungsi dengan merehatkan otot dinding saluran darah, menyebabkannya melebar dan
mengisi zakar dengan darah.

Suntikan ED, dalam kebanyakan kes, tidak boleh digunakan bersama ubat mati pucuk dalam bentuk dimakan (oral).

Selain itu, pakar menyatakan terapi suntikan ini berupaya mencetuskan ereksi spontan tanpa memerlukan rangsangan seksual.

Sebaliknya, ubat oral seperti Viagra, memerlukan rangsangan seksual untuk mewujudkan ereksi.

Tambahan itu, suntikan zakar dapat atasi masalah penyerapan ubat yang mungkin berlaku dengan ubat oral tertentu.

Ereksi lelaki rata-ratanya mengambil masa 10 hingga 15 minit untuk berlaku, dan ia
berlangsung selama kira-kira 30 ke 60 minit.

Siapa yang menyuntiknya? Adakah pesakit itu sendiri?

Ya, penderita ED itu sendiri yang akan menyuntik zakar mereka, bukan doktor ataupun jururawat!

Klinik atau farmasi biasanya akan menghantar alat suntikan zakar ini kepada pesakit mati pucuk. Ia merangkumi jarum, ubat, dan tisu alkohol.

Berikut adalah langkah-langkah penggunaan rawatan ini:

Mempersiapkan ubat

Cuci tangan dengan sabun dan air suam.

Lap bahagian atas botol ubat dengan tisu alkohol.

Keluarkan picagari dari bekas.

Tanggalkan penutup picagari secara berhati-hati, pastikan tiada yang menyentuh jarum.

Tarik semula picagari ke sekitar tanda 20 unit dan masukkan sampai ke bahagian atas penutup ubat.

Suntik udara ke dalam ubat untuk melepaskan vakum.

Balikkan botol ubat.

Tarik pelaras ke bawah melebihi tahap dos yang ditetapkan, kira-kira 5 unit.

Singkirkan gelembung udara daripada picagari secara perlahan-lahan, dengan menolak pelaras ke arah dos yang betul, dengan anggaran 1 ke 2 unit.

Keluarkan picagari dan jentik sisi
 beberapa kali untuk menyingkirkan udara tambahan.

Tolak pelaras ke jumlah unit yang betul, yang akan membuatkan ubat keluar daripada jarum.

Secara berhati-hati, letakkan kembali penutup pada jarum.

Menyuntik ubat

Pegang zakar dengan kuat di kepala dan tarik menghala ke atas paha kiri atau kanan.

Cari urat yang kelihatan jelas di zakar.

Bersihkan pangkal zakar dengan tisu alkohol.

Angkat picagari dan lepaskan penutupnya.

Tarik zakar dengan kuat, tanpa memusingkannya.

Pegang picagari seperti memegang anak panah, letakkan pada sudut 90 darjah ke zakar.

Cucuk picagari ke dalam zakar dan tolak pelaras dengan cepat.

Keluarkan picagari dengan cepat dan sapukan tisu alkohol ke tempat suntikan, memberi tekanan pada kedua-dua belah zakar selama 5 minit.

Letakkan picagari di dalam bekas tajam untuk dibuang.

Soalan seterusnya yang mungkin terlintas di fikiran pembaca, tidakkah ia menyakitkan?

Rasa sakit adalah subjektif, ada yang terasa seperti cubitan dan ada juga orang yang merasanya seakan sengatan.

Walau bagaimanapun, ubat itu sendiri tidak boleh menyebabkan rasa sakit pada zakar.

Mengalami kesakitan sebagai kesan sampingan adalah normal apabila menggunakan ubat yang hanya mengandungi alprostadil.

Oleh itu, anda harus maklumkan doktor jika merasa sebarang kesakitan usai suntikan zakar, okey?

Ini kesan sampingan yang perlu anda tahu!

Memorial Sloan Kettering Cancer Center
 mencadangkan pesakit agar tidak menyuntik ubat ED, 18 jam sebelum atau selepas mengambil beberapa ubat mati pucuk berbentuk oral.

Ubat-ubatan ini merangkumi:

10 mg hingga 20 mg dos
vardenafil

20 mg hingga 100 mg dos
sildenafil

50 mg hingga 200 mg dos
avanafil

Selain itu juga, pesakit tidak boleh mengambil dos
tadalafil
 sebanyak 10 mg ke 20 mg dalam tempoh 72 jam atau 3 hari setelah menggunakan suntikan zakar.

Beberapa kesan sampingan suntikan ED yang perlu anda ketahui adalah:

Sakit pada zakar

Pendarahan di tempat suntikan

Parut zakar

Zakar melengkung

Bengkak bersifat sementara di bawah kulit

Hematoma di atau berhampiran tempat suntikan

Ereksi yang berpanjangan, dikenali sebagai
priapism

Suntikan zakar, betul ke selamat?

Rawatan ini secara umumnya adalah selamat dan berkesan untuk merawat kes mati pucuk yang lebih teruk, atau apabila pesakit tidak sesuai dengan ubat-ubatan ED berbentuk oral.

Pastikan untuk memaklum dan merujuk doktor sekiranya anda melihat sebarang perubahan pada kualiti ereksi.

Di samping itu, kualiti ereksi boleh dikenal pasti menggunakan skala bernombor.

Nombor ‘6’ menjadi indikasi kepada ereksi yang
mencukupi untuk penetrasi seks,
 manakala ’10’ menunjukkan ereksi yang optimum!

Sekiranya kualiti ereksi anda di bawah nombor ‘6’, ini mungkin bermaksud kalian memerlukan dos ubat yang lebih besar atau rawatan yang berbeza.

Pokok pangkalnya, sentiasa dapatkan khidmat nasihat daripada mereka yang lebih pakar sebelum mencuba rawatan alternatif ini ya!


Elakkan Perkataan JANGAN Pada Anak, Ini Ayat Yang Boleh Anda Ganti & Sebut

Gaya keibubapaan
 adalah penting untuk mengetahui cara ajar anak dengan integriti sementara mempersiapkan juga mereka untuk dunia nyata.

Antara yang
 ibu bapa perlu beri perhatian
 adalah ketika mahu ajar anak dengan menggunakan perkataan agar mereka faham maksud sebenar anda.

Persoalannya, bolehkah ibu bapa menggunakan perkataan ‘jangan’ untuk ajar mereka? Jom sama-sama kita ikuti artikel cara ajar anak ini untuk tahu jawapannya!

Bilakah anak memahami kata ‘jangan’?

Sesetengah bayi mula memahami maksud ‘jangan’ pada sekitar 6 bulan, tetapi kebanyakannya tidak akan menghentikan apa yang mereka lakukan sebagai tindak balas kepada perkataan sehingga mereka berada di antara 12 dan 18 bulan.

Apabila bayi anda masuk ke dalam kenakalan atau kekacauan, dengan tenang berkata ‘jangan’ dan cuba menarik minatnya terhadap sesuatu yang lain.

Sebagai contoh, jika dia terus cuba mendapatkan kucing, alihkan perhatiannya kepada mainan, atau meletakkan kucing di bilik lain.

Jika anda rasa seolah-olah ‘jangan’ adalah perkataan yang paling sering anda katakan kepada anak anda, cuba gunakan perkataan yang menjelaskan mengapa anda tidak mahu anak anda melakukan apa yang dia lakukan.

Jadi apabila dia terlalu dekat dengan ketuhar, katakan, “panas!” dengan nada tegas suara anda menyentuh bahagian terpenting mesej anda.

Cara ajar anak – Penggunaan kata ‘jangan’: boleh atau tidak?

Kanak-kanak sangat mudah mengikut atau meniru perlakuan ibu bapa mereka baik dari segi perlakuan mahupun percakapan.

Mereka masih kecil untuk menentukan sama ada perlakuan atau percakapan itu adalah betul atau salah.

Menjadi tugas ibu bapa untuk mendidik anak mereka bagi memastikan mereka membesar dengan sebaiknya.

Dalam percakapan misalnya, kanak-kanak kecil sangat mudah terpengaruh dengan ibu bapa atau orang di sekeliling mereka.

Sebagai contoh,
mereka suka mengajuk perkataan yang diujarkan kepada mereka
.

Ini kerana mereka masih dalam tempoh belajar untuk bertutur dan meniru merupakan praktis yang terbaik untuk mereka.

Proses ini penting bagi melahirkan minat seseorang kanak-kanak itu terhadap bahasa yang membolehkan mereka untuk membaca dan menulis kelak.

Perkataan alternatif  untuk menggantikan ia

Selain perkataan ‘jangan’, terdapat beberapa perkataan ataupun cara untuk
melarang, mencegah atau menghindar anak anda
 daripada melakukan sesuatu yang tidak diingini.

Ibu bapa boleh cuba menggunakan cara berikut dalam situasi yang tepat.

Jika anda ingin melarang anak anda daripada makan sesuatu yang tidak sihat seperti coklat atau aiskrim, anda boleh menggunakan cara ini:

‘Ibu tahu kamu suka coklat, tetapi makan dalam kuantiti yang banyak tidak bagus untuk kesihatan’

‘Ibu akan belikan aiskrim kegemaran kamu pada esok hari’

Jika anda ingin melarang anak anda daripada bermain dengan makanan mereka, anda boleh menggunakan cara ajar anak ini:

‘Makanan itu untuk makan, bukan untuk main’

Jika anda ingin melarang anak anda yang salah cara bermain permainannya, anda boleh menggunakan cara ini:

‘Permainan itu bukan untuk digigit, biar ibu tunjukkan cara untuk main’

Jika anda ingin melarang anak anda daripada memukul orang lain atau menjerit ketika sedang marah, anda boleh menggunakan cara ini:

‘Gunakan mulut, bukan tangan kamu’

‘Ibu tidak faham apa kamu cakap jika kamu menjerit, guna nada yang sesuai’

Jika anda ingin melarang anak anda daripada bermain sesuatu yang anda tidak gemar, anda boleh menggunakan cara ini:

‘Berikan ibu telefon itu, ibu ganti dengan lego’

‘Anak patung yang cantik ini akan jadi milik kamu jika kamu berikan ibu krayon itu’

Terdapat juga beberapa perkataan yang pendek namun memberikan maksud yang sama seperti jangan namun lebih berkesan, contohnya perkataan ‘tidak’, ‘sudah’ atau berhenti’.

Kita juga boleh menggunakan kata yang memberi maksud fizikal sesuatu barangan yang hendak didekati oleh anak-anak seperti ‘panas’ untuk seterika serta ‘bahaya’ untuk dapur gas.

Jawapan kepada persoalan artikel ini adalah ya, ibu bapa mungkin boleh gunakan perkataan ‘jangan’ sebagai cara
ajar anak memahami bahasa
.

Pun begitu, ia mungkin kurang memberi kesan kerana mereka masih kecil dan belum memahami sepenuhnya maksud anda.

Oleh itu, adalah wajar untuk anda menggunakan perkataan alternatif seperti yang kami nyatakan di atas tadi sebagai cara ajar anak.


Nak Mulakan Diet Eat Clean? Ini 3 Resepi Mudah Dan Simple Untuk 'Beginner'!

Ketika berdiet, ramai yang menyarankan kita untuk pilih makanan yang sihat dan ‘
eat clean
’. Untuk mereka yang baru sahaja bermula, pasti anda tertanya-tanya mengenai resepi
eat clean
 untuk
beginner
.

Sebenarnya, ada banyak maksud
eat clean
. Namun, secara amnya,
eat clean
 bermaksud mengambil makanan dalam bentuknya yang paling semula jadi.

Mereka yang mengamalkan cara pemakanan sebegini selalunya akan menyediakan makanan mereka sendiri dari awal sampai akhir.

Selain itu, mereka juga akan
makan lebih banyak sayur-sayuran
, buah-buahan, daging pejal, bijirin penuh dan lemak sihat.

Pada masa yang sama, makanan yang diproses seperti snek dan manisan akan ditinggalkan.

Antara contoh resepi
eat clean
 untuk
beginner
 ialah salad bersama ayam panggang, avokado, kekacang dan hirisan epal. Nampak
 simple
 dan sihat bukan!

Mengapa kita perlu
eat clean
?

Rakyat Malaysia terlalu banyak mengambil makanan yang diproses. Walaupun makanan ini mempunyai rasa yang sedap dan mudah untuk disediakan, namun ia boleh menjejaskan kesihatan kita.

Manakan tidak, makanan yang diproses mengandungi banyak bahan sintetik.

Ia juga dipenuhi gula, lemak, garam, bahan kimia, pengawet, pewarna serta bahan tambahan lain yang kita sendiri tidak pasti asal usulnya.

Ada sebabnya mengapa pakar menggalakkan kita untuk
eat clean
.

Selain dapat mengurangkan pengambilan makanan yang mengandungi gula, garam dan lemak tambahan, makanan yang bersih ini mengandungi pelbagai vitamin, mineral,
protein yang berkualiti tinggi dan lemak sihat.

Malah, makanan yang berada dalam bentuk semula jadinya juga lebih berkhasiat dan berperisa.

Tip lain untuk
eat clean

Selain mengambil makanan dalam bentuk semula jadinya, ada beberapa tip untuk
eat clean
 buat mereka yang baru hendak bermula. Antaranya ialah:

Mengelakkan makanan yang diproses dan dipek
, lebih-lebih lagi jika senarai bahannya panjang dan mengelirukan. Bahan-bahan yang disenaraikan di belakang pek makanan sepatutnya mudah untuk dikenal pasti. Jika tidak, ia mungkin mengandungi pelbagai bahan kimia tambahan.

Elakkan pengambilan makanan yang tinggi gula, garam dan lemak.

Elakkan pengambilan makanan yang diproses
 dan berbeza dengan bentuk semula jadinya seperti jus epal,
nugget
 ayam atau kerepek sayur.

Walau bagaimanapun, bukan semua jenis pemprosesan makanan adalah tidak baik.

Sebagai contoh, proses pempasturan dapat
memastikan produk tenusu selamat untuk dimakan.

Selain itu, buah-buahan dan sayur-sayuran beku juga boleh dimakan jika diproses secara minimal.

Resepi
eat clean
 untuk
beginner

Siapa kata penyediaan makanan yang sihat itu susah dan leceh? Tanggapan ini sebenarnya tidak benar sama sekali! Malah, selepas anda membiasakan diri dengan
eat clean
, semuanya akan siap dan selesai dalam sekelip mata.

Untuk membuatkan hidup anda lebih mudah,
pelan menu anda selama seminggu
 dan penuhkan peti ais dengan makanan yang sihat.

Kebanyakan resepi
eat clean
 menggunakan bahan yang mudah untuk didapati dan tidak perlukan masa penyediaan yang lama.

Untuk mereka yang baru bermula, ini 3 resepi
eat clean
 yang mudah, murah dan menyelerakan!

Makanan sihat 1:
Devilled eggs

Resepi
devilled eggs
 yang klasik ini bukan sahaja sedap, ia juga sangat bernutrisi dan sesuai untuk mereka yang ingin
eat clean
. Cara penyediaannya juga mudah dan tidak akan mengambil masa lebih dari 15 minit!

Bahan-bahan:

6 biji telur

¼ cawan mayones

1 sudu teh mustard

1 sudu teh cuka

3/8 sudu teh garam

1/8 sudu teh lada hitam

1/8 sudu teh paprika

Langkah pertama:

Rebus telur sehingga masak selama 13 minit. Sejukkan telur di dalam mandian ais dan kopek kulitnya.

Langkah kedua:

Potong telur separuh. Asingkan kuning telur ke dalam mangkuk sederhana. Kemudian, tambahkan mayones, cuka, garam dan serbuk lada hitam. Campurkan bahan-bahan ini dan kacau sehingga sebati.

Masukkan sebatian ini ke dalam
piping bag
 dan paipkannya kembali ke dalam telur. Anda boleh taburkan paprika atau serbuk cili ke atas telur tersebut.

Resepi
eat clean
 untuk
beginner
2:
Tuna bersama salad sayur-sayuran

Campuran tuna dan sayur-sayuran
 merupakan satu gabungan yang amat luar biasa. Dengan rasanya yang berlemak dan rangup, masakan yang dapat disediakan dalam masa 20 minit ini pasti menjadi kegemaran anda.

Bahan-bahan:

1 sudu cuka

1 sudu garam

¾ sudu mustard

¾ sudu madu

Buah epal, dihiris nipis

Lobak putih, dihiris nipis

Ubi bit, dihiris nipis

Potongan ikan tuna

½ sudu teh lada hitam

Langkah pertama:

Campurkan 2 sudu minyak, cuka, ½ sudu teh garam, mustard dan madu ke dalam mangkuk yang besar. Tambahkan sayur-sayuran yang disukai seperti lobak putih,
hirisan epal dan ubi bit
. Kacau hingga sebati. Taburkan bijan ke dalam salad tersebut.

Langkah kedua:

Panaskan sedikit minyak. Sapukan tuna dengan lada sulah dan garam sebelum meletakkannya ke atas kuali panas. Masak ikan sehingga siap. Kemudian, potong ikan tuna dengan nipis dan hidangkannya di atas salad.

Resepi
eat clean
 untuk
beginner

3:
Ayam panggang dengan ubi keledek

Hidangan ini merupakan salah satu resepi
eat clean
 untuk
beginner
yang mudah dan mengenyangkan. Anda boleh masak hidangan ini di dalam oven sahaja!

Bahan-bahan:

Kubis Brussel, dipotong separuh

Ubi keledek, dipotong dadu

2 sudu teh minyak zaitun

Steak daging

2 sudu teh thyme

1 sudu teh garam

¾ sudu teh lada hitam

Langkah 1

Sediakan pemanggang atau gunakan oven dalam mod ‘
broil
’.

Langkah 2

Letakkan kubis Brussel dan ubi keledek di atas kertas pembakar. Gaul dengan 1 sudu minyak dan ratakannya.

Sapu steak dengan 1 ½ minyak dalam oven di atas sayuran. Taburkan 1 sudu teh daun thyme, ½ sudu teh garam dan ½ sudu teh lada.

Langkah 3

Panggang selama 10 minit. Kemudian, pusingkan steak tersebut. Sapu lebih banyak minyak dan taburkan lebih banyak thyme, garam dan lada. Panggang lagi selama 5 minit atau selama mana yang anda inginkan.

Langkah 4

Alihkan steak dari oven dan biarkan ia selama 5 minit. Potong steak tersebut dan letakkan sayuran di dalam mangkuk. Tuang air daging dan gaulkan.


Aktiviti Di Ranjang Bakal Lebih Nikmat Jika Anda Patuhi 2 Syarat Ini!

Setiap pasangan suami isteri tentu sahaja mendambakan hubungan seks nikmat dalam usaha mengekalkan
kehangatan dan keharmonian rumah tangga
. Persoalannya, bagaimana cara untuk kalian mendapatkannya?

Untuk mendapatkan lebih banyak informasi tentang Kesihatan Seksual, anda boleh klik
di sini
.

Seks nikmat itu impian semua pasangan

Sebenarnya,
seks bukan sahaja penting bagi suami isteri
 menyalurkan nafsu syahwat dengan cara yang betul, bahkan ia juga mustahak untuk individu memanjangkan zuriat dan keturunan masing-masing.

Dalam pada itu,
 hubungan intim atau kelamin
 turut merupakan salah satu bentuk terapi diri dalam usaha mengekalkan kesihatan fizikal dan mental supaya sentiasa kekal di tahap yang terbaik lagi terjamin.

Sehubungan di atas, aktiviti seksual di ranjang wajar dipertingkatkan kualiti atau kuantiti agar dapat menyemarakkan lagi perhubungan pasangan suami isteri. Namun, tidak ramai yang tahu bagaimana caranya bukan?

Untuk pengetahuan anda semua, seks nikmat tidak sukar untuk dicapai dan diulang kembali pada masa hadapan kelak.

Apa yang mungkin anda dan pasangan perlukan hanya amalkan seks dengan berpandukan kepada dua perkara penting.

Apa perkara penting yang dimaksudkan?

“Seks yang hebat bukan sahaja mementingkan kepuasan malah juga keseronokan dan kegembiraan. Caranya, anda dan pasangan perlu ada komunikasi, kerjasama dan inisiatif yang baik supaya
hubungan di kamar tidur itu
 mampu dijalani serta dinikmati pada tahap maksimum,” jelas Pakar Seks, Dr Logan Levkoff.

Baca lagi artikel berkaitan:

Apa Yang Kita Akan Rasa Ketika Klimaks? Rupanya, Lelaki & Wanita Berbeza!

Anda Seorang Yang Aktif Berhubungan Seksual? Jangan Sorok Daripada Doktor!

Hubungan Intim Suami Isteri Hambar Di Atas Katil? Ayuh Cuba Di 4 Tempat Ini!

Ya, tentu sahaja wujud aspek utama di dalam
hubungan seks dengan pasangan
yang kalian mesti ambil tahu. Ada dua perkara penting untuk membuat aktiviti di ranjang sentiasa kekal menarik iaitu:

#1. Seks itu mesti dibuat dan diamalkan dengan sihat

Pertama dan paling penting, anda dan pasangan wajar mengamalkan hubungan seksual yang sihat dari sudut kualiti serta kuantiti. Maksudnya, cara kelakuan dan tahap kekerapan aktiviti seksual itu perlu tepat.

Menurut ramai pakar, seks itu tidak hanya melibatkan aktiviti penetrasi zakar ke dalam faraj sahaja malah juga
 tingkah laku seperti pelukan, ciuman atau sentuhan
 yang bakal merangsang nafsu syahwat individu.

Dari sudut kekerapan pula, ramai pakar serta pasangan itu sendiri turut percaya bahawa sekali hubungan penetrasi di dalam seminggu sudah memadai namun ia tetap bergantung kepada individu masing-masing.

Kemudian, hubungan seks sudah tentu wajar bebas daripada sebarang jenis penyakit khususnya
kondisi infeksi kelamin (STD/STI)
 agar ia tidak menjejaskan atau membahayakan kesihatan diri anda atau pasangan.

Dalam erti kata lebih mudah, aktiviti seksual itu hanya akan menjadi nikmat jika anda mampu membuat ia lebih sihat!

#2. Dalam pada itu, seks nikmat juga perlu selamat

Apa yang dimaksudkan dengan kata selamat di dalam seks? Sesungguhnya, keselamatan itu wajar dilihat serta dinilai dari sudut kontraseptif di mana kalian perlu fikir persediaan bagi menimang cahaya mata.

Kalau anda sudah bersedia dan mahu ada anak, maka boleh buat seks seperti biasa sahaja. Berbeza pula jika anda tidak bersedia,
alat dan kaedah kontraseptif
 seperti kondom adalah antara ikhtiar yang wajar kalian pertimbangkan.

Selain itu pula, ketahuilah seks nikmat kadangkala boleh mencederakan fizikal terutama jika anda mengamalkan
 seks ganas, bahaya atau luar tabii
 termasuk dari segi posisi, lokasi serta metode yang agak luar biasa.

Kadangkala, aktiviti seksual juga mungkin memberi kesan kepada mental yakni emosi anda atau pasangan. Bayangkan situasi di mana hubungan itu dibuat tanpa rela atau paksa, ia bakal membinasakan fikiran kalian.

Mungkin masih tidak salah untuk anda bereksperimen dalam berhubungan, syaratnya jangan pula sampai berlebihan!

Hubungan yang sihat, selamat lagi nikmat!

Sebagai pasangan suami isteri yang mendambakan hubungan seks nikmat, pastikan dua syarat di atas – kesihatan dan keselamatan itu tidak akan diabaikan dan diberi perhatian lebih hebat lagi oleh kalian berdua.

Konklusinya,
 seks perlu ada komunikasi, kerjasama dan inisiatif
 baik supaya hubungan kalian kekal sihat serta selamat!


Rasa Terangsang Tengok Video Cium Peluk & Ulang Banyak Kali, Itu Tanda Ketagih Porno!

Seumur hidup anda, sudah pasti anda pernah mengenali individu yang ketagihan video lucah pornografi, bukan?

Jika ya, ia adalah tidak mengejutkan dan jika tidak, sudah pasti individu di sekeliling anda berahsia dengan anda.

Ataupun, anda sendiri yang menyimpan rahsia gelap itu dengan diri anda sendiri?

Ikuti artikel ini dengan lebih lanjut untuk mengetahui
mengenai ketagihan pornografi
 dan kesannya terhadap anda.

Untuk mendapatkan lebih banyak info tentang Kesihatan Mental, sila dapatkannya
 di sini.

Apa itu pornografi?

Pornografi adalah bahan lucah berbentuk tulisan, imej ataupun visual yang merangsang nafsu dan keinginan seksual.

Ia turut dikenali dengan nama
porn
,
smut
 dan sebagainya. Malangnya, pornografi telahpun dianggap sebagai norma dalam kalangan masyarakat kita kini yang kononnya berfikiran terbuka dan moden.

Paling menakutkan, mungkin ramai yang tidak tahu akan kesan negatifnya terhadap kehidupan individu.

Kebanyakan individu yang menonton pornografi, baik lelaki mahupun wanita cenderung menggunakan alasan bahawa ia dapat mengembangkan fantasi seksual lalu menguatkan rangsangan seksual ketika
melakukan hubungan intim bersama pasangan mereka.

Maka tidak hairanlah ada pasangan berkahwin yang menonton video lucah bersama-sama di rumah kononnya untuk tujuan mempelajari skil atau
posisi seks
yang baharu.

Isu pornografi kian menjadi lebih teruk ekoran kewujudan internet dan kehadiran media sosial.

Adakah ketagihan pornografi boleh menjejaskan kesihatan otak?

Menurut sebuah kajian yang dijalankan oleh
Cambridge Universit
y pada tahun 2013, didapati bahawa otak seseorang yang gemar menonton pornografi adalah hampir sama dengan
penagih dadah
.

Berdasarkan hasil imbasan, terdapat tiga bahagian otak yang lebih aktif pada mereka yang suka menonton video lucah sejak usia muda berbanding yang tidak melakukannya.

Dalam erti kata yang lebih mudah, ya, tabiat menonton pornografi sememangnya akan
menjejaskan kesihatan otak individu.

Baca juga:

Kesan ketagihan pornografi buat individu dan pasangan

Perbuatan menonton video lucah bukan sahaja akan menjejaskan kesihatan otak, malahan memberi kesan terhadap keseluruhan aspek fizikal dan
mental individu
.

Ini antara
kesan pornografi:

#1. Kehilangan keghairahan seksual

Sebuah kajian yang diterbitkan oleh
Italian Society of Andrology and Sexual Medicine
 mendapati 28,000 lelaki yang dijadikan subjek kajian, kebanyakan mereka mula menonton pornografi seawal usia remaja mereka lagi, iaitu sekitar usia 14 – 20 tahun.

Menurut Marnia Robinson yang merupakan ketua pengkaji, semakin ramai lelaki muda di Itali menderita anoreksia seksual dan
tidak mampu mengalami ereksi.

Ini kerana penggunaan internet untuk melayari laman sesawang bahan-bahan lucah yang sudah menjadi tabiat ketika remaja.

Anoreksia seksual adalah kondisi kekurangan keghairahan seksual atau
lemah libido
.

Robinson sendiri menyatakan punca individu lebih memilih untuk menonton video lucah dan mengalami anoreksia seksual adalah masalah fisiologi, bukan psikologi.

#2. Mati pucuk

Ini merupakan kondisi yang paling ditakuti oleh lelaki. Mereka yang ketagihan menonton pornografi akan lebih berisiko tinggi mengalami
disfungsi erektil atau mati pucuk
.

Profesor Carlo Foresta yang profesor urologi di
University of Padua
, Itali mendapati bahawa 70% pemuda yang mencari bantuan klinikal untuk masalah seksual adalah disebabkan oleh masalah ketagihan pornografi di internet.

Mereka tidak akan membicarakan hal ini secara terbuka dengan teman atau rakan kerja kerana khuatir akan menjadi bahan sindiran.

Menurut beliau lagi,disfungsi erektil atau mati pucuk yang berkaitan dengan pornografi sebenarnya boleh disembuhkan.

Kesan tonton video lucah #3. Tidak tertarik melakukan hubungan seks di dunia sebenar

Dalam kajian lain, ketagihan menonton pornografi mampu membuatkan seseorang lelaki menjadi tidak tertarik melakukan seks di dunia sebenar.

 Kajian ini juga menemukan bahawa video pornografi boleh membuat lelaki tidak
berasa gembira
 atau puas dengan hubungan seksual yang sebenar dengan pasangannya.

#4. Buat Diri Rasa Keseorangan

Menurut Dr. Gray Brooks, semakin kerap seseorang itu menonton pornografi, semakin dia akan rasa keseorangan.

Kenyataan ini dapat dibuktikan dengan fakta bahawa manusia akan merembeskan hormon dopamin ketika berfantasi sewaktu menonton video pornografi.

Hormon ini juga akan membuat seseorang itu berasa khayal, sunyi dan keseorangan.

Ini seterusnya akan mengakibatkan mereka akan
terlalu bergantung kepada pornografi untuk mengubati dan melayani perasaan mereka
 sendiri lalu mengendahkan pasangan yang ada di depan mata mereka.

#5. Menjejaskan kerjaya dan pengurusan hidup

Menonton pornografi sememangnya tidak mendatangkan manfaat sebaliknya menyebabkan mudarat terhadap sahsiah individu.

Individu yang kerap menonton video pronografi cenderung mempunyai minda yang kotor kerana terlalu asyik berfantasi mengenai seks lalu membuat mereka hilang fokus ketika melakukan apa-apa pekerjaan.

Ini seterusnya akan memberi kesan yang negatif terhadap kerjaya dan pengurusan hidup anda.

Jika dilihat dari segi agama pula, perbuatan menonton video pornografi adalah sesuatu yang ditegah untuk dibuat oleh individu yang
beragama Islam
.

Selain menyebabkan pelbagai kesan negatif terhadap kesihatan mental dan fizikal, ia juga akan mendatangkan dosa dan kesan kepada akhlak manusia.

Ketagihan pornografi perlu dirawat

Tabiat menonton video lucah tidak semestinya menjadi indikator bahawa rumah tangga anda sedang bermasalah.

Namun, ia mungkin agak melarat jika pasangan sudah menunjukkan “simptom-simptom” seperti ini:

Pasangan lebih memilih menonton pornografi berbanding melakukan hubungan seks bersama anda

“Hobinya” membuatkannya culas dalam tanggungjawab harian

Pasangan sukar terangsang
 tanpa pornografi

Pasangan selalu menyembunyikan sesuatu dan menggunakan pelbagai alasan untuk menonton pornografi

Pasangan menolak untuk membicarakan tentang pornografi yang ditontonnya

Anda mungkin perlu bantuan ahli terapi atau konsultan rumah tangga untuk menyelesaikan masalah ini.

Jangan sesekali menyembunyikan masalah ketagihan pornografi ini kerana ia boleh merosakkan
 rumah tangga
anda.

Konklusi

Konklusinya, perbuatan menonton video lucah pornografi adalah salah satu daripada tabiat buruk yang tidak seharusnya diamalkan oleh individu
tanpa mengira jantina
 dan usia mereka.

 Ia merupakan satu gejala tidak sihat yang sudah pasti akan memberi pelbagai kesan negatif terhadap individu, pasangan, masyarakat serta negara kita.

Jika anda sendiri merupakan salah seorang daripada
individu yang mempunyai tabiat buruk ini
, segera dapatkan bantuan.


Bijak Memilih Lipstik

Lipstik mencetuskan pelbagai kontroversi sepanjang tahun. Kenapa?

Terdapat plumbum dalam gincu. Kebanyakan orang hanya akan berhenti di sini kerana, “oh ye ada plumbum, jadi apa? Apa yang kita makan setiap hari tidak sepenuhnya bersih, mengapa perlu mengganggu beberapa jumlah plumbum ini, yang mungkin kurang daripada anda boleh mengira?” Ada masalah yang lebih serius. Kajian U.S. Food and Drug Administration menunjukkan jumlah plumbum bagi 400 lipstik. Semuanya dilaporkan mengandungi plumbum yang terdiri daripada 0.9 hingga 3.06 ppm. Jadi, plumbum ada hampir di setiap lipstik.

Adakah semua orang menggunakan gincu? Kebanyakannya ya. Wanita, nampaknya, pertimbangkan gincu sebagai bantuan kecantikan. Ia juga dianggap berfungsi sepenuh masa. Melihat seorang gadis meletakkan sedikit kemerahan di bibirnya bukan satu pandangan biasa lagi. Menurut satu kajian di University of California, 2 hingga 14 adalah jumlah masa purata wanita menggunakan gincu mereka. Satu pengiraan mudah akan menghasilkan hasil penyerapan plumbum setiap hari. Jumlah yang meningkat seiring dengan tahun. Tentang lelaki, siapa yang anda cium?

Apa kesan plumbum terhadap badan? Jumlah terkumpul plumbum akan membawa kepada tahap toksik. Masalah otak sering kali merupakan komplikasi plumbum. Wanita mengandung mempunyai risiko yang lebih tinggi untuk bayi kerana penembusan plumbum. Ia diperoleh melalui plasenta dan perkembangan otak janin. Plumbum dikenali dengan kesannya pada otak yang menjadikan ia neurotoksin.
Tambahan pula, pelupusan plumbum adalah mustahil bagi tubuh manusia untuk menyingkirkannya apabila ia memasuki badan kita, ia hanya kekal di sana, dan secara beransur-ansur meningkat jumlahnya.

Jadi bagaimana memilih gincu dengan bijak?

Kita jelas tidak memiliki makmal untuk menguji jumlah plumbum dalam gincu yang dibeli. Juga, tidak ada senarai daripada jumlah logam itu di label. Memang sukar untuk menentukan yang mana satu kita perlu digunakan. Mungkin, mulakan dengan menyedari bahawa ada membawa dalam setiap gincu anda. Satu kajian yang tidak mengetahui bahawa warna merah yang mengandungi tahap yang lebih tinggi plumbum.

Selain daripada kebimbangan perubatan, kita perlu mengambil kira kualiti gincu seperti warna, tempoh serta etika gincu. Kita tidak mahu pewarnaan gincu di mana sahaja. Bayangkan makan dengan gincu anda muncul di tangan, dagu, atau hidung, dahsyat, bukan? Belum lagi gigi!

Manakala yang kurang bernasib baik adalah hampir tidak dapat dielakkan, apa yang kita boleh lakukan sekarang adalah untuk memilih dengan bijak. Kita semua menyerap faktor tidak sihat setiap hari, jadi ia adalah yang terbaik untuk melakukannya dengan cantik.


6 Manfaat Sayur Taugeh Yang Ramai Tidak Tahu

Taugeh adalah sejenis sayur-sayuran yang malang sekali kurang digemari oleh kebanyakan individu tanpa mengira jantina dan usia. Sebenarnya, ia mempunyai pelbagai khasiat yang ramai tidak tahu. Ikuti artikel ini untuk mengetahui lebih lanjut mengenai pelbagai manfaat sayur taugeh.

Manfaat Sayur Taugeh

#1. Kaya protein

Taugeh sebenarnya mempunyai dua kali ganda lebih banyak protein berbanding daging lembu atau ayam. Antara kebaikannya adalah ia mampu meningkatkan kesuburan terutamanya lelaki yang sangat memerlukan protein untuk menghasilkan hormon untuk tujuan kesuburan.

#2. Kaya enzim

Berbanding sayur-sayuran lain, taugeh mengandungi 100 kali ganda enzim. Ia sangat penting untuk fungsi tubuh badan terutamanya untuk proses pencernaan. Enzim mampu membantu individu yang mempunyai masalah penghadaman dan perut kembung.

#3. Kaya serat

Dalam pada itu, taugeh juga baik untuk fungsi penghadaman kerana ia mengandungi kandungan serat yang tinggi. Serat ini akan membantu meleraikan lemak dan toksin dalam tubuh badan lalu mengeluarkannya. Ini sekali gus dapat membantu anda mengawal berat badan.

#4. Kaya antioksidan

Taugeh yang kaya antioksidan dan asid amino sebenarnya mampu memberikan pelbagai kebaikan. Antaranya yang penting adalah melawan kanser dan memperbaiki fungsi otak. Dalam masa yang sama, makan taugeh juga sebenarnya adalah amalan awet muda yang sangat bagus untuk diikuti.

#5. Kaya asid lemak

Selain itu, taugeh juga sangat kaya dengan asid lemak. Kebanyakan individu tidak mendapatkan asid lemak omega-3 kerana hanya bergantung kepada makanan laut atau telur sahaja. Oleh itu, tidak salah rasanya jika anda mengambil taugeh sebagai alternatif, bukan?

#6. Kaya vitamin

Paling penting, taugeh sebenarnya sangat kaya dengan vitamin seperti vitamin A, C, E dan pelbagai lagi dalam keluarga vitamin B. Vitamin-vitamin ini sangat penting untuk tumbesaran dan perkembangan tubuh badan anda.

Oleh itu, apa kata kita ubah persepsi dan diet kita untuk lebih menggemari sayur taugeh? Jadikan ia sebagai satu makanan yang perlu ada dalam diet kerana manfaat sayur taugeh adalah sangat banyak dan penting buat kita.

Hello Health Group
 tidak menyediakan nasihat perubatan, diagnosis, atau rawatan.

Baca juga:

10 tip untuk menambah sayur-sayuran dalam diet anda

6 Tip Memastikan Buah-buahan dan Sayur-sayuran Kekal Bernutrisi

Sayur-sayuran dan Buah-buahan Terbaik untuk Bayi


Perlukah Anak Ambil Multivitamin? Sebelum Beli Apa-Apa Suplemen, Baca Ini Dulu!

Sedang mencari multivitamin kanak-kanak? Eh, sebelum bagi anak apa-apa jenis suplemen, baca ini dulu!

Menurut
American Academy of Pediatrics
, kanak-kanak yang sihat dan mengambil diet yang seimbang selalunya tidak memerlukan suplemen.

Walau bagaimanapun, ramai ibu bapa yang memberikan multivitamin kepada anak masing-masing untuk memastikan mereka mendapat nutrisi yang mencukupi serta
untuk meningkatkan daya tahan badan.

Tambah lagi, kanak-kanak sepatutnya mendapatkan vitamin yang diperlukan melalui diet yang sihat dan seimbang, bukannya melalui suplemen!

Untuk memastikan anak mendapat nutrisi yang mencukupi, pakar menyarankan agar kanak-kanak mengambil makanan seperti:

Susu dan produk tenusu seperti keju dan yogurt.

Buah-buahan segar dan sayur-sayuran hijau.

Protein seperti ayam, ikan, daging dan telur.

Bijirin penuh seperti oat dan beras perang.

Namun, tidak dinafikan ada kanak-kanak yang mungkin perlu mengambil multivitamin, l
ebih-lebih lagi jika anak memilih semasa makan.

Tetapi, sebelum memberikan anak sebarang suplemen, pastikan anda mendapatkan konsultasi doktor terlebih dahulu.

Multivitamin kanak-kanak, siapa yang perlukannya?

Pada zaman sekarang, ramai ibu bapa yang mempunyai kerjaya masing-masing.

Oleh sebab itu, bukan semuanya mampu menyediakan makanan yang sihat untuk anak setiap hari.

Sudah tentulah, sebagai ibu bapa yang prihatin, kita inginkan yang terbaik untuk anak-anak kita. Sebab itu, pakar pediatrik menggalakkan pengambilan multivitamin terutamanya untuk kanak-kanak yang:

Tidak mendapat makanan yang seimbang.

Terlalu memilih semasa makan atau mengelak untuk makan.

Menghidap
penyakit kronik seperti asma
 atau masalah pencernaan, terutamanya yang sedang mengambil ubat-ubatan tertentu.

Mempunyai masalah tumbesaran.

Menghidap alahan tertentu.

Terpaksa mengikuti diet vegetarian atau diet bebas tenusu.

Makan terlalu banyak makanan ringan dan makanan yang diproses.

Suka
minum air berkarbonat
. Amalan ini boleh menyebabkan mereka mengalami kekurangan vitamin dan mineral.

Berbincanglah dengan doktor jika anda risau mengenai pemakanan anak anda.

Jika doktor mencadangkan pengambilan multivitamin atau suplemen, beli produk yang sesuai dengan umur anak. Selain itu, pastikan produk tersebut tidak mengandungi lebih daripada 100% keperluan harian.

Selain itu, pastikan juga ia disimpan jauh daripada capaian anak-anak. Multivitamin bukannya gula-gula!

Malah, ada beberapa jenis suplemen yang mempunyai bahaya serta risiko tersendiri jika diambil dalam kuantiti yang banyak.

6 vitamin dan mineral penting untuk kanak-kanak

Jika anda sedang mencari multivitamin kanak-kanak, kami senaraikan 6 vitamin dan mineral yang penting untuk tumbesaran mereka.

Berita baiknya, semua vitamin dan mineral ini boleh didapati di dalam makanan harian kita! Antaranya ialah:

1.

Vitamin A

Vitamin A amat penting untuk tumbesaran dan perkembangan anak-anak. Malah, ia juga memainkan peranan penting untuk
memperbaiki tisu dan tulang.

Antara sumber utama vitamin A ialah susu, keju, telur serta sayur-sayuran dan buah-buahan berwarna kuning atau jingga seperti lobak merah, keladi dan labu.

2.

Vitamin B

Anak anda aktif dan tidak boleh duduk diam? Semua jenis vitamin B – B2, B3, B6 dan B12,
dapat membantu meningkatkan metabolisme serta tenaga anak.

Malah, ia juga dapat memastikan sistem peredaran darah dan saraf anak sentiasa sihat. Antara sumber utama vitamin B dalam makanan ialah daging, ayam, ikan, kekacang, telur, susu, keju dan soya.

Multivitamin kanak-kanak 3.

Vitamin C

Selain itu, pastikan anak
mendapat vitamin C yang mencukupi
 untuk otot dan kulit yang sihat. Malah, vitamin ini juga amat penting untuk kesihatan anak secara am.

Tambah lagi, ia juga dapat membantu badan menyerap zat besi.

Cuba tambahkan makanan seperti buah-buahan sitrus, strawberi, kiwi, tomato dan brokoli ke dalam diet anak untuk memastikan mereka mendapat vitamin C yang mencukupi.

4.

Vitamin D

Vitamin D menggalakkan pertumbuhan tulang dan gigi serta membantu badan menyerap kalsium.

Antara sumber vitamin D untuk anak ialah susu dan ikan berlemak seperti salmon dan mackerel.

Namun, sumber terbaik vitamin D sudah tentulah daripada cahaya matahari!

5.

Zat besi, multivitamin kanak-kanak harus ada!

Zat besi penting untuk membina otot badan
. Malah, ia juga merupakan komponen penting dalam sel darah merah.

Gadis yang baru datang haid berisiko untuk mengalami kekurangan zat besi. Oleh sebab itu, mereka perlu menambah makanan yang kaya dengan zat besi ke dalam diet setiap hari.

Antara sumber zat besi yang terbaik ialah daging merah seperti daging lembu dan kambing serta sayur-sayuran seperti bayam, kacang dan buah prun.

6.

Kalsium

Kalsium membantu membina tulang yang kuat semasa anak-anak kita membesar. Ia boleh didapati dalam makanan seperti susu, keju, yogurt dan tofu.

Dapatkan nutrisi penting dari makanan segar

Cara yang terbaik untuk memastikan anak kita mendapat nutrisi yang mencukupi adalah dengan menghidangkan makanan yang sihat sekerap mungkin.

Pemakanan yang sihat bermula dari rumah. Pastikan anak mendapat vitamin dan mineral yang diperlukan daripada pelbagai jenis makanan.

Jika anak anda perlukan multivitamin kanak-kanak, tunggu sehingga si manja berusia 4 tahun kecuali jika doktor mencadangkan sebaliknya.

Benar, nutrisi memainkan peranan penting dalam perkembangan anak-anak. Namun, jangan bergantung hanya pada multivitamin, pastikan mereka mendapat makanan yang sihat juga, ya!


10 Tips Makanan Sihat Vegetarian

Ia sudah sukar bagi orang biasa untuk mengambil semua vitamin dan mineral yang diperlukan. Oleh itu, bagi vegetarian memenuhi keperluan nutrien mereka adalah benar-benar sukar. Artikel di bawah akan memberikan anda 10 tips bagaimana untuk makan secara sihat sebagai vegetarian.

Mencari sumber alternatif  protein

Vegetarian boleh menggantikan sumber mereka protein dengan menikmati makanan seperti produk soya, tauhu, kacang, tempe, kacang, dan kacang. Sebaliknya, vegetarian Lacto-ovo boleh mendapatkan sumber alternatif protein dengan makan makanan tenusu dan telur.

Mencari sumber alternatif kalsium

Kalsium adalah asas dan penting untuk pertumbuhan dan perkembangan tulang anda. Walaupun beberapa vegetarian boleh mendapat sebahagian kalsium dengan mengambil susu soya (minuman), makanan yang diperkaya dengan kalsium, tauhu,
sayur-sayuran
 berdaun hijau gelap (seperti bok-choy, turnip, Collard, sawi) dan jus oren,
yang lain hanya boleh makan produk tenusu yang merupakan sumber kalsium yang sangat baik.

Melakukan beberapa perubahan

Dengan permintaan yang semakin meningkat daripada peningkatan jumlah vegetarian, hidangan lazat tidak lagi khusus hanya untuk mereka yang boleh makan daging. Oleh itu, jangan teragak-agak untuk mencuba hidangan baru, kerana ia juga boleh disediakan untuk vegetarian.

Nikmati berkelah

Pada barbeku, anda mungkin merasa bersendirian yang mana kadang-kadang anda seorang sahaja yang tidak boleh makan daging, ikan atau telur. Walau bagaimanapun, sayur-sayuran panggang dan salad juga sangat sihat dan lazat untuk anda nikmati.

Mencuba pelbagai versi sayur-sayuran

Yang menghairankan, beberapa produk vegetarian kelihatan atau rasa jauh lebih baik daripada makanan yang dibuat daripada daging, ikan atau telur. Oleh itu, jangan teragak-agak untuk mencubanya. Selain itu, masukkan kacang dalam makanan anda.

 Memilih apa-apa perubahan di restoran

Kebanyakan restoran termasuk pilihan sama ada anda mahu makan sebagai vegetarian atau tidak, oleh itu, tanya pelayan untuk maklumat lanjut. Sebagai alternatif, anda boleh memilih untuk makan di restoran vegetarian di mana makanan anda akan menjadi
beraroma dan bebas haiwan.

Dapatkan snek kacang

Pilih kacang seperti kacang tanah, badam atau walnut untuk snek anda. Ia kaya dengan
omega3
 yang sihat dan asid lemak yang baik. Walau bagaimanapun,
memilih yang tidak tersedia sebagai makanan segera sering membawa banyak natrium, gula atau minyak.

Cari corak vegetarian yang betul

Jika anda masih tertanya-tanya apa yang anda makan, berunding dengan doktor atau pakar pemakanan adalah yang terbaik. Sebaliknya, anda boleh memuat turun aplikasi percuma dalam talian untuk mendapatkan pola pemakanan.

Mencari sumber alternatif Vitamin B12

Jika vegetarian tidak boleh mengambil produk haiwan, pilihan yang terbaik untuk
vitamin B12
 adalah mengambil makanan tambahan atau untuk makan bijirin diperkaya serta produk soya.

Perlu diingat tips di atas untuk memastikan bahawa makanan yang anda makan mengandungi jumlah nutrien yang mencukupi, vitamin dan mineral yang boleh membantu anda dengan aktiviti harian serta pertumbuhan keseluruhan dan pembangunan.


Vape Sebagai 'Gateway Drug' Baru?

‘Gateway drug
’ merujuk kepada bahan yang, apabila diambil secara kronik, menyebabkan seseorang itu cenderung untuk mencuba bahan yang lebih kuat ketagihannya. Contoh
gateway drug
adalah tembakau, alkohol dan juga marijuana (ganja). Berdasarkan teori
gateway
ini, pengambilan
gateway drug
yang awal dan kronik meningkatkan kemungkinan untuk orang itu mencuba dadah yang lebih berbahaya di masa akan datang. Melihat situasi semasa, timbul persoalan yang mengaitkan penggunaan vape sebagai
gateway drug
 baru. Namun, adakah persoalan ini mempunyai asas yang kuat atau sekadar omong kosong?

Bagaimana teori
gateway drug
berfungsi?

Teori
gateway drug
 ini popular sekitar tahun 70-an hingga 80-an. Ketika itu, ahli politik menggunakannya untuk menguatkan agenda ‘War on Drugs’ dan memerangi bahan tertentu seperti kokain dan ganja. Di sebalik legalisasi kanabis di beberapa negeri di Amerika Syarikat, terdapat sains yang kuat di sebalik teori ini dalam memahami ketagihan.

Pemahaman biologi yang menyokong teori ini datangnya daripada kajian yang dilakukan dalam kedua-dua manusia dan juga haiwan. Proses biologi yang terlibat adalah pengubahsuaian litar saraf dan laluan proses dalam otak pengguna
gateway drugs
 di usia yang muda. Kajian ketagihan dalam binatang pula berjaya menunjukkan pengguna bahan tertentu di usia yang awal meningkatkan kemungkinan mendapat ketagihan untuk bahan-bahan lain. Penemuan bedah siasat menunjukkan laluan mesolimbik-dopamin (dikenali sebagai sistem ganjaran dan kegembiraan otak) dalam binatang kajian telah mengalami pengubahsuaian struktur. Ini menyokong hipotesis bahawa
penggunaan awal bahan tertentu meningkatkan peluang seseorang untuk menggunakan dadah lain
.

Jadi, adakah penggunaan vape itu sejenis
gateway drug
?

Mujurlah, terdapat banyak kajian yang telah dilakukan bagi membantu menjawab soalan ini. Secara definisinya, untuk e-rokok/vape dikira sebagai
gateway drug
, kebanyakan belia yang kini ketagih merokok perlulah mempunyai sejarah penggunaan vape terlebih dahulu.

Berikut merupakan alasan yang menyokong vape sebagai gateway drug

1.Normalisasi nikotina
– Sebilangan besar syarikat vape/e-rokok telah menghasilkan formulasi yang mampu untuk membekalkan nikotina pada kepekatan yang lebih tinggi berbanding tembakau tradisional. Menurut
kajian kesihatan awam terhadap kesan kesihatan e-rokok
, terdapat bukti bahawa kandungan nikotina yang lebih tinggi berupaya untuk meningkatkan kemungkinan seseorang itu untuk beralih kepada rokok tembakau. Ini cukup merisaukan kerana berdasarkan Laporan Pakar Bedah Awam A.S 2015, penggunaan vape dalam kalangan pelajar sekolah menengah telah meningkat sebanyak 900%, dan 40% daripada mereka tidak pernah pun mencuba rokok tradisional sebelum ini.

2.Normalisasi semula rokok tembakau
 – Terdapat kerisauan bahawa penularan penggunaan vape berupaya untuk menormalisasikan semula budaya merokok dalam golongan muda. Ini akan merugikan segala usaha berdekad lamanya dalam melawan penggunaan rokok. Menurut
kajian
, 60% daripada pengguna vape di Amerika Syarikat mengaku bahawa mereka menggunakan vape di kawasan awam, di mana penggunaan rokok tembakau tidak dibenarkan.

3.Kaitan dengan penggunaan kanabis
 – Kaitan antara penggunaan tembakau dan juga peningkatan penggunaan kanabis adalah sesuatu yang cukup dikenal pasti. Berdasarkan kajian terkini, vape juga mampu menghasilkan risiko penggunaan yang sama. Penggunaan vape pada usia 14 tahun dikaitkan dengan risiko 4 kali ganda untuk terlibat dengan penggunaan kanabis dalam masa dua tahun kemudian. Pendedahan kepada nikotina paras tinggi ketika usia remaja dikatakan mampu untuk mengubahsuai sistem ganjaran otak untuk mendapatkan kenikmatan yang lebih daripada penggunaan kanabis. Ini sekali gus memudahkan lagi penghisap vape untuk terjerumus dalam penggunaan kanabis. Tambahan lagi, susulan
insiden hospitalisasi ratusan penghisap vape muda di Amerika Syarikat
, penyiasat menemui kompaun tetrahidrokanabinol (THC) dalam kebanyakan jus yang digunakan. Pengenalan kaedah tambahan untuk menggunakan kanabis (seperti melalui vape) atau bahan psikoaktif yang lain mengukuhkan lagi kedudukan vape selaku
gateway drug
.

Berikut pula merupakan alasan mengapa ia bukan
gateway drug
:

Hipotesis peralihan
– Di sebalik pembuktian yang banyak, analisis masa-trend menunjukkan penurunan prevalens merokok yang signifikan dalam kalangan belia dan orang dewasa di Amerika Syarikat. Penurunan prevalens merokok ini juga selari dengan peningkatan penggunaan vape. Penemuan ini menyokong hipotesis peralihan di mana pengguna rokok kini telah beralih kepada penggunaan vape.

Terlalu awal untuk membuat rumusan
– Penyokong hipotesis peralihan menganggap hipotesis
gateway drug
 untuk vape adalah sesuatu yang pramatang. Ini kerana kebanyakan kajian hanya melihat penggunaan rokok sebagai keputusan akhir. Terdapat kemungkinan bahawa pengguna e-rokok hanya ingin mencuba rokok buat sementara waktu dan berkemungkinan besar tidak akan meneruskan amalan merokok. Tambahan lagi, e-rokok/vape belum berada pada kadar yang cukup lama untuk melihat keputusan kajian kohort sama ada ia mendorong kepada penggunaan rokok atau tidak.

Rumusan akhir

Hujah balas yang ditujukan terhadap hipotesis
gateway
gagal dalam menjawab kaitan vape dan juga kanabis dan bahan psikoaktif lain. Ditambah lagi dengan pembuktian biologi, pendapat vape sebagai
gateway drug
 kekal sebagai pendapat yang kukuh. Tambahan lagi, kes kematian dan hospitalisasi baru-baru ini mengukuhkan lagi kesan buruk penggunaan vape. Jika anda sedang berhijrah daripada penggunaan rokok, pastikan anda mendapatkan nasihat dan bantuan daripada doktor. Rawatan yang ditawarkan di pusat kesihatan adalah selamat dan terbukti berkesan untuk berhenti merokok.

Jika anda bercadang untuk berhenti merokok, layari
http://jomquit.moh.gov.my/
.

Hello Health Group
 tidak menyediakan nasihat perubatan, diagnosis atau rawatan.


Selalu Tersalah Pilih Masker Wajah? Ini Cara TEPAT Nak Pakai Masker Ikut Jenis Kulit Muka

Pemakaian masker muka merupakan antara perkara yang disukai kebanyakan wanita. Tetapi tahukah anda, ada 5 jenis masker muka yang paling popular untuk dicuba?

Baca lebih lanjut tentang Kesihatan Kulit
di sini.

Pemakaian masker muka

Tabiat gemar memakai masker muka adalah antara cara terbaik dan berkesan yang memberikan khasiat kepada kulit dalam tekstur yang pekat.

Menurut Pakar Dermatologi bertauliah dari Spring Street Dermatology di New York, Dr Nikhil Dhingra, tempoh pemakaian antara 10 hingga 20 minit dapat memberikan kandungan bahan dalam masker menyerap masuk ke dalam kulit serta bertindak balas.

Walau bagaimanapun, masker wajah hanya dapat memberikan proses penyembuhan bagi kerengsaan dan kekeringan dalam tempoh yang singkat.

Oleh itu, pemakaiannya perlu diikuti dengan produk penjagaan wajah yang lain.

Dr Nikhil juga menegaskan, pemakaian masker wajah berisiko mengakibatkan berlakunya kesan sampingan seperti kekeringan, kerengsaan, kemerahan serta tumbuhnya jerawat.

Jenis kulit dan kandungan masker wajah

Jika anda melakukan carian di internet, pastinya anda akan mendapat pelbagai formula, bahan dan jenis masker muka yang boleh dicuba. Tetapi adakah ia sesuai dengan kulit wajah anda?

Usah keliru. Cara paling mudah untuk menentukan kandungan bahan dalam masker adalah dengan
mengetahui jenis kulit wajah anda
 terlebih dahulu.

 Berjerawat

Walaupun masker wajah bukanlah rawatan jangka panjang untuk mengatasi masalah jerawat, namun pemakaiannya boleh membantu
mengurangkan keradangan serta mencegah kemunculan jerawat
.

Anda boleh mencari masker dengan kandungan asid salisilat, benzoyl peroksida dan bahan semula jadi seperti yogurt dan betik untuk menyingkirkan kulit mati dan bahan-bahan yang menyumbat liang pori.

Penggunaan masker dengan bahan seperti oat dan lidah buaya dapat menenangkan kulit. Manakala masker daripada tanah liat dan arang membantu menyerap lebihan minyak.

 Bintik hitam dan pigmentasi

Mempunyai masalah dengan bintik hitam pada bahagian wajah? Dengan
keupayaan untuk mencegah masalah pigmentas
i, vitamin C harus menjadi ramuan utama dalam pemilihan jenis masker muka anda.

Masker dengan kandungan bahan seperti asid Kojic, asid aselaic dan akar licorice akan dapat membantu mengurangkan dan mencerahkan kulit yang berdepan dengan masalah pigmentasi.

Bahan-bahan dengan fungsi pengelupasan seperti asid alpha hydroxy(AHAs), asid laktik dan nanas juga dapat menyingkirkan kulit mati serta mengurangkan masalah warna kulit tidak sekata.

 Kulit kering

Individu dengan kulit wajah kering memerlukan hidrasi yang secukupnya. Ini bermakna anda perlu menggunakan masker wajah yang mengandungi fungsi pengekangan air, asid hyaluronik.

Pelembap seperti avokado atau
shea butter
 juga boleh membantu melembut dan melicinkan kulit wajah anda.

 Garis kedutan

Walaupun garis kedutan wajah yang serius memerlukan rawatan dengan pakar dermatologi, namun sesetengah masker wajah dapat membantu mengurangkan penampakan garis halus pada wajah.

Vitamin C adalah bahan yang diperlukan. Sebagai antioksidan, ia dapat meningkatkan penghasilan kolagen untuk membantu menganjalkan kulit.

Vitamin E juga berperanan dalam mencegah penuaan bersama gabungan bahan lain seperti
resveratrol
dan asid ferulik – berfungsi untuk melindungi kulit daripada garisan halus disebabkan pencemaran dan sinaran matahari.

 Kulit berminyak

Sebarang bahan yang berfungsi untuk menyingkirkan minyak berlebihan dan mengurangkan penyumbatan liang pori adalah terbaik untuk kulit berminyak.

Dapatkan masker wajah yang mengandungi bahan seperti:

Asid salisilik

Asid gliserol

Sulfur

Arang

Jika mahukan sesuatu yang semula jadi, bahan seperti yogurt dan nanas pilihan yang boleh anda pertimbangkan.

Jenis masker muka

Berikut adalah 5 jenis masker wajah popular yang boleh dicuba.

 Lumpur

Sesuai untuk semua jenis kulit, masker muka jenis lumpur ini dapat memberikan proses pembersihan mendalam pada kulit.

Walaupun ia tampak sama seperti masker tanah liat, namun ia berasaskan lumpur yang menjadikannya lebih hidrat.

Kandungan masker lumpur adalah bergantung kepada formulanya dan anda mungkin dapat melihat pelbagai jenis asid serta ekstrak buah-buahan dalam senarai kandungan bahan.

 Tanah liat

Masker muka tanah liat adalah sangat baik dalam menyegarkan kulit kerana mengandungi mineral yang tinggi.

2 jenis masker tanah liat – kaolin dan bentonit – membantu menyerap minyak berlebihan dan sesuai untuk kulit berminyak dan berjerawat.

 Arang

Tidak banyak bukti untuk mengesahkan manfaat masker arang. Tetapi arang aktif boleh menyerap toksin dalam badan. Jadi ia dikatakan dapat menyingkirkan kotoran daripada permukaan kulit wajah.

Peel-off

Masker jenis ini sesuai untuk individu yang tidak gemarkan kekotoran. Ia sesuai untuk setiap jenis kulit.

Sesetengah masker
peel-off
 mengandungi asid seperti glikolik (
glycolic)
dan salisilik (
salicylic)
 yang mempunyai fungsi pengelupasan dan mencegah jerawat.

Sheet

Merupakan antara jenis masker muka yang paling kerap menjadi pilihan ramai.

Mengandungi pelembap asid hyaluronik, ceramida yang membantu memulihkan lapisan penghalang kulit serta antioksidan yang melawan radikal bebas.

Mengikut kesesuaian

Pemakaian masker wajah tidak salah. Tetapi anda harus memastikan jenis masker muka yang digunakan sesuai dengan kulit wajah anda.

Elakkan masker yang mengandung pewangi, alkohol, paraben, pewarna dan juga
sebarang kandungan minyak pati.

Hello Health Group
 tidak menyediakan nasihat perubatan, diagnosis, atau rawatan.


Kenapa Perlu Berhenti Makan Sebelum Kenyang? Kalau Tidak, Ini 7 Kesannya!

Ia sangat penting dalam usaha mendapatkan tenaga dan meneruskan hidup, namun apa akan jadi jika minum dan makan terlalu banyak?

Mungkin persoalan ini boleh dijawab dengan petua yang kata kita semua hanya perlu
makan apabila lapar dan berhenti sebelum kenyang
!

Ini kerana ketahuilah bahawa akan wujud pelbagai kesan buruk terhadap tubuh badan jika seseorang itu minum dan makan terlalu banyak.

Jom sama-sama kita semua ikuti artikel ini untuk tahu tentangnya dengan lebih mendalam lagi.

Kenapa kita semua perlu minum dan makan?

Sebuah kenderaan sudah tentu memerlukan bahan pembakar serta minyak pelincir untuk memastikan enjinnya mampu bergerak dengan baik.

Itulah sebuah perbandingan yang boleh digunakan untuk menjawab persoalan
 mengapa seorang manusia itu perlu minum dan makan
.

Tanpa minuman dan makanan, mana mungkin tubuh badan seseorang itu mampu berfungsi untuk menjalankan pekerjaan seharian.

Tanpanya juga, maka individu akan kehilangan sumber nutrisi yang sangat penting untuk
pertumbuhan dan perkembangan tubuh badan
.

Dalam erti kata yang lebih mudah, manusia tidak akan mampu untuk terus hidup jika tidak minum dan makan!

Jangan pula minum dan makan terlalu banyak!

Betapa bertuahnya kita semua menjadi rakyat Malaysia yang merupakan antara negara terkenal sebagai ‘syurga minuman dan makanan’.

Mungkin disebabkan status negara kita ini juga, wujud segelintir individu yang sangat gemar minum dan makan seperti tidak ingat dunia.

Ada sebab wujud petua yang kata kita hanya perlu makan apabila lapar dan berhenti sebelum kenyang. Jika tidak, ini akibatnya:

#1. Mempunyai berat badan berlebihan

Setiap minuman dan makanan yang diambil mengandungi kalori yang sangat diperlukan untuk ditukar menjadi tenaga.

Jika terlalu banyak pula, makan kalori yang berlebihan ini tidak akan ditukar menjadi tenaga sebaliknya menjadi lemak.

Akibatnya,
pengumpulan lemak di dalam tubuh badan ini akan menjejaskan BMI
 sekali gus meningkatkan risiko berat badan berlebihan atau obesiti.

#2. Menjejaskan regulasi kelaparan

Wujud dua hormon yang berfungsi mengawal regulasi kelaparan yakni ghrelin (meningkatkan selera makan) dan leptin (mengurangkan selera makan).

Hormon ghlerin akan aktif apabila perut kosong dan perlu untuk makan manakala leptin akan aktif apabila perut sudah terisi dan kenyang.

Apabila minum dan makan terlalu banyak, kedua-dua hormon ini akan terjejas lantas membuat kalian akan makan mengikut ‘kemahuan’ dan bukan ‘keperluan’.

#3. Meningkatkan risiko penyakit kronik

Lama-kelamaan, tabiat minum dan makan terlalu banyak ini boleh mengakibatkan
obesiti yang seterusnya boleh membawa kepada risiko penyakit kronik
 lain.

Antara penyakit yang berisiko tinggi akibat ketidakstabilan metabolik adalah penyakit jantung, diabetes, strok, hipertensi dan kerintangan terhadap insulin.

Disebabkan itu, kita semua perlu kawal tabiat ini daripada terus diamalkan kerana ia hanya akan menjejaskan tahap kesihatan pada masa akan datang.

#4. Merosakkan fungsi & sistem otak

Menurut kajian, individu yang gemar minum dan makan terlalu banyak adalah tinggi risiko untuk mengalami kemerosotan kesihatan mental.

Ini akan berlaku terutamanya buat mereka yang sudahpun berusia agak lewat serta mempunyai berat badan berlebihan atau obesiti.

Memandangkan
otak manusia adalah 60% terdiri daripada lemak
, pengambilan nutrisi sihat yang lain mungkin boleh membantu mencegah masalah ini kelak.

Kesan minum dan makan terlalu banyak #5. Ketidakhadaman

Perut manusia mempunyai kapasiti yang boleh berkembang bergantung kepada kuantiti minuman dan makanan yang masuk ke dalamnya.

Apabila sudah berada di dalam perut, ia akan diproses untuk dijadikan tenaga ataupun dijadikan tinja untuk dibuang melalui salur usus.

Jika terlalu banyak, maka proses ini akan terganggu lantas menyebabkan
ketidakhadaman yang akan menyebabkan ketidakselesaan pada perut
.

#6. Menyebabkan perut penuh gas & angin

Apabila perut sudah terlalu penuh, ia akan menghantar isyarat kentut dan sendawa sebagai tanda untuk kalian berhenti minum atau makan.

Namun jika kalian minum dan makan terlalu banyak, perut sudah pasti akan penuh dengan gas dan angin yang menyebukan perut.

Kesannya,
kalian mungkin akan berasa tidak selesa pada perut
 serta akan kentut dan sendawa dalan kuantiti yang sangat banyak.

Kesan minum dan makan terlalu banyak #7. Mengantuk

Ada sebab kita hanya perlu minum dan makan dengan kuantiti yang betul kerana kita akan lebih mudah mengantuk jika tidak mengamalkannya.

Fenomena ini dikenali sebagai ‘hipoglisemia reaktif’ di mana kandungan gula dalam darah menurun mendadak usai sahaja makan besar.

Kesannya, badan anda akan berasa letih, penat sekali gus menyebabkan
kalian lebih mudah berasa mengantuk
 selepas minum dan makan terlalu banyak.

Jadi, sentiasa ingat pesan untuk hanya makan apabila lapar dan berhenti sebelum kenyang untuk mengelakkan kesan buruk ini okay!